source.ba | Košarkašice RMU Banovići u derbiju bolje od Jedinstva\nU derbiju 9. kola prvenstva za košarkašice, u Banovićima je ekipa RMU Banovići pobijedila Jedinstvo BH Telekom rezultatom 74:66 (20:24, 24:13, 20:19, 10:10).\nDomaće košarkašice do bitne pobjede vodile su Aldijana Iriškić sa 17, Danira Musić sa 14 (9 skokova), Maida Rahmanović sa 11, te Claire Willson sa 10 poena (11 skokova).\nU ekipi iz Tuzle najefikasnije su bile Melisa Brčaninović sa 19 poena (10 skokova), koliko je postigla i Anela Alagić, dok je Nataša Kajtaz ubacila 15 poena.\nRezultati 8. kola ženske košarkaške Lige 6 za prvaka Bosne i Hercegovine:\nOrlovi - Željezničar 72:71\nPlay off Happy - Sloboda 95:49\nBanovići – Jedinstvo 74:66\nRMU Banovići 17 (-1), Play off Happy (-1) i Jedinstvo BH Telekom 16, Željezničar 14, Orlovi 13 i Sloboda sa 9 bodova.\nTagovi: RMU BanovićiKosarkaJedinstvo


Srpska bruka: ukrali novac i pasoše strancima\nTanjug 5. maja 2018. 15:07\nU zajedničkoj koordiniranoj akciji policije u Beogradu, Kraljevu i Kragujevcu, ubrzo nakon teške krađe na auto-putu uhapšeni su D.S. (1971) i D.V. (1983) iz Kraljeva, osumnjičeni da su izvršili to krivično delo.\nSumnja se da su njih dvojica jutros, na parkingu u blizini benzinske stanice „NIS“ u Kolarima, kod motela „Jerina“, prišli automobilu u kome je spavala četvoročlana porodica, inače strani državljani.\nKada su primetili da porodica spava i da na mestu suvozača sedi žena, koja je u krilu držala torbu sa novcem i dokumentima, jedan od njih dvojice je razbio staklo i kroz polomljeni prozor otrgao torbu.\nPotom je utrčao u automobil „alfa“ italijanskih registarskih oznaka koje ne pripadaju tom vozilu, gde ga je čekao drugi osumnjičeni, navodi se u saopštenju MUP.\nPolicija je odmah, po prijavi događaja, krenula u poteru za njima i uhapsila ih na ulazu u Kraljevo.\nMuškarac provalio u 18+ prodavnicu, ukrao je samo jednu stvar (video)\nSnimljen trenutak u kojem je novinarka CNN-a opljačkana tokom programa…\nPrilikom hapšenja, osumnjičeni su pokušali da pobegnu i udarili u službeno vozilo.\nPrilikom izvršenja krivičnog dela i hapšenja nije bilo povređenih.\nKod osumnjičenih je pronađen novac koji su ukrali iz tašne, dok je torba sa pasošima, karticama i dokumentima pronađena na jednom parkingu na auto-putu gde\nsu je izbacili nakon što su uzeli novac.\nZbog postojanja osnova sumnje da su izvršili krivično delo teška krađa na drzak način, osumnjičenima je određeno zadržavanje do 48 sati nakon čega će, uz krivičnu prijavu, biti sprovedi nadležnom tužilaštvu u Smederevu.\nŠta radi plavuša sa autom u reci?


Šta gradovi i opštine mogu uraditi u vezi sa ekonomskim posljedicama Covid-19? | Vidiportal - Regionalni info portal!\nHome Novosti Šta gradovi i opštine mogu uraditi u vezi sa ekonomskim posljedicama Covid-19?\nŠta gradovi i opštine mogu uraditi u vezi sa ekonomskim posljedicama Covid-19?\nBroj zaraženih u Bosni i Hercegovini (BiH) i pojedinačne smrti uzrokovane Covid-19 virusom se uglavnom, pored entiteta, posmatraju u lokalitetu pojedinog grada ili opštine. U skladu s navedenim, gradovi i opštine imaju izuzetnu odgovornost da upravljaju krizom, pa tako i u oblasti ekonomije. Posjeduju najbolja znanja o problemima lokalne privrede i imaju niz mikro mjera koje mogu identificirati i pomoći.\nU izvještaju “COVID-19, ekonomske posljedice za Bosnu i Hercegovinu, mjere i rješenja” čiji su autori ekonomski stručnjaci Admir Čavalić, Faruk Hadžić i Damir Bećirović, navode se neke od mjera.\nI opštine/gradovi, koji su to u mogućnosti, mogu se aktivno uključiti uz konkretnu podršku privrednim subjektima. Kroz saradnju s bankama, koje pokažu spremnost, mogu osigurati povoljnije kreditne linije za privredne subjekte, u odnosu na sadašnje, a to bi se obezbijedilo kroz subvencioniranje dijela ili cijelog iznosa kamata (u zavisnosti od osiguranih sredstava) od strane opština/gradova za cijeli period trajanja kredita (maksimalni rok tri godine). Model može uključivati javni poziv bankama za dostavljanje ponuda za kreditiranje ili jednostavniji model koji uključuje sve privredne subjekte koji koriste kredite, a kamata bi se subvencionirala na osnovu dostavljenog otplatnog plana. Na ovaj način utiče se na jačanje tekuće likvidnosti privrednih subjekata. Kriteriji mogu biti tako postavljeni da se preferiraju subjekti koji zadrže zaposlenike i subjekti kojima je onemogućeno ili znatno otežano obavljanje privredne djelatnosti.\nSlično kao i na kantonalnom nivou, potrebno je formirati posebni grant program za podršku preduzećima na području grada/opštine, u okviru kojeg će se distribuirati sredstva za industrijsku zaštitu preduzeća i radnika/ca od opasnosti zaraze i prekida proizvodnje uslovljeno time. Potrebno je osigurati grant sredstva za tu namjenu koja će se distribuirati po principu 20-50% učešća gradova/opština, ostatak učešće kompanije koja je korisnik/ca grant sredstava. Zaštita bi trebala biti dostupna svim kompanijama i radnicima na području konkretne opštine. Ovim bi se nastojao “normalizovati” ekonomski život te podstaći ponovno pokretanje nekih privrednih sektora. Ovo bi moglo biti veoma značajno u situaciji donošenja odluka o djelimičnom smanjenju ograničenja za rad određenih privrednih subjekata. Ova mjera bi obuhvatila obrtnike te mala i mikro preduzeća s područja grada/opštine.\nNavedene mjere je potrebno implementirati u koordinaciji sa višim nivoima vlasti – kantoni (u Federaciji BiH), entiteti i država. Gradonačelnici/ce i načelnici/ce pritom moraju adekvatno komunicirati date mjere i objasniti kakve posljedice nosi ekonomska kriza u njihovoj zajednici i na koji način se očekuje da će predložene mjere ublažiti istu, navodi se u iizvještaju “COVID-19, ekonomske posljedice za Bosnu i Hercegovinu, mjere i rješenja”.\nPrevious articleZemljotres noćas protresao Hercegovinu\nNext articleBH novinari sa indignacijom odbacili licemjerne čestitke političara za Dan slobode medija


Agrarni budžet manji za četiri miliijarde dinara – AGRO VESTI by agronews.rs\nAgrarni budžet manji za četiri miliijarde dinara\nHome Teme Agrarna politika Agrarni budžet manji za četiri miliijarde dinara\nOct 23, 2014 | Agrarna politika, agro danas, Aktuelno, Poljoprivreda, Srbija, Teme, Vesti\t|\nRebalansom budžeta za 2014. godinu poljoprivreda će dobiti 4,06 milijardi dinara manje, a oblast zaštite životne sredine 864 miliona dinara više, saopšteno je danas na sednici Odbora Skupštine Srbije za poljoprivredu.\n“Najvažnije je da se uštede neće odnositi na subvencije poljoprivrednicima. Mi ćemo unutrašnjom relokacijom sredstava nastaviti isplatu subvencija, kod koje je došlo do malog zastoja”, kazao je državni sekretar Ministarstva poljoprivrede Željko Radošević.\nOn je na sednici Odbora, na kojoj je podržan rebalans budžeta u delu koji se odnosi na agrar, najavio da će Vlada Srbije u subotu, 25. oktobra, izmeniti uredbu kojom će biti omogućen nastavak isplate subvencija poljoprivrednicima, koji bi novac mogli da počnu da dobijaju za sedam do deset dana.\n“Ministarstvo poljoprivrede je ove godine svoje obaveze prema poljoprivrednicima revnosno finansiralo. Uprava za agrarna plaćanja je do sada obradila više od 90 odsto svih prispelih zahteva, tako da je novac isplaćen ili je proces isplate u toku”, kazao je Radošević.\nRadošević je podsetio i da je u toku veliki konkurs za podršku investicijama u primarnu poljoprivrednu proizvodnju, koji je otvoren do 1. novembra.\nSavetnica ministra finansija Nada Mirković izjavila je da je do smanjenja sredstava sa rebalansom, došlo zbog umanjenja plata od 10 odsto, kao i zbog toga što u toku ove godine neće biti iskorišćen kredit od 100 miliona dolara koje je Srbiji odobrio Fond za razvoj Abu Dabija za izgradnju sistema za navodnjavanje, a koji je bio u budžetu za 2014. godinu.\nPredsednik Odbora za poljoprivredu Marijan Rističević kazao je da nije zadovoljan što se sredstva za agrarni budžet umanjuju, zbog čega će godina biti završena tako da agrar dobije manje od pet odsto ukupnog budžeta države.\nOn je izrazio očekivanje da će poljoprivreda u budžetu za 2015. godinu dobiti najmanje pet odsto ukupnog budžeta, ističući da “uštede u poljoprivredi neće Srbiji uvećati bruto domaći proizvod”.\nRističević je kazao da će u ime Odbora za poljoprivredu od Ministarstva poljoprivrede tražiti da u narednom budžetu za razvoj stočarstva izdvoji 3,5 milijardi dinara, što se po njegovom mišljenju može dobiti preraspodelom sredstava unutar agrarnog budžeta.\nOn smatra da treba iskoristiti velike količine kukuruza kojima Srbija raspolaže svake godine kako bi se stočni fond, koji je na istorijskom minimumu uvećao.\nRističević je predlažio da se novac iz budžeta za stočarstvo iskoristi za beskamatne kredite i regres za uvoz priplodnog materijala.\nPredsednik Odbora za poljoprivredu smatra da bi naredne godine uz državnu pomoć trebalo da se omogući nabavka 100.000 nazimica, koje bi godišnje donosili dva miliona prasadi, koja se sada uvoze.\nRističević je naveo i da je nedopustivo da Srbija i dalje troši pet miliona dolara mesečno za uvoz svinjskog mesa, a da domaći kapaciteti za proizvodnju i preradu rade sa 30 odsto mogućnosti.\nDodao je da će zahtevati od države da obezbedi sredstva za rad Kompenzacionog fonda, koji bi poljoprivrednicima omogućio da se preko njega svojom robom zadužuju kod banaka.\nRističević će zatražiti i 10 miliona dinara za obuku ljudi koji će se baviti pisanjem projekata iz oblasti poljoprivrede kojima će se konkurisati za sredstva iz pretpristupnih fondova EU.\nTags: agrarni budžetPoljoprivredarebalans


Посланичка група СПС-а посетила Ваљево: Желимо партнерски однос са грађанима | Socijalistička partija Srbije\nPoslanička grupa SPS-a posetila Valjevo: Želimo partnerski odnos sa građanima Lokal\n“Raspravu smo sa terena politikanstva preveli na teren demokratskog sučeljavanja mišljenja i argumentovane rasprave, a ne snaga sile kako to neki misle i žele. Poslanik nije snažan onoliko koliko je fizički jak, već oniko koliko nastupa sa snažnim argumentima. Niko nikada nije želeo da spreči demokratsku raspravu i demokratsko sučeljavanje mišljenja u parlementu, ali to mora biti uz poštovanje Poslovnika i uz poštovanje i uvažavanje dostojanstva Narodne skupštine. Vladajuča koalicija nije donela Poslovnik o radu Narodne skupštine, jer smatramo da Poslovnik o radu skupštine treba da bude konsenzus svih relevenatnih političkih činilaca, a ne odraz aktuelnog političkog trenutka”, naglasio je Đorđe Milićević, šef poslaničkog kluba SPS-a i potpredsednik Narodne skupštine.\nDa narodni poslanici SPS-a u sprskom parlamentu dobro rade svoj posao u van poslanikih klupa i da na terenu vode računa o prioritetima i potrebama lokalnih zajednica, potvrdio je ministar državne uprave i lokalne samouprave Branko Ružić.\n“Meni je drago da je Grad Valjevo apliciralo ove godine kod Ministarstva državne uprave i lokalne samouprave sa istim projektom koji je otpočeo ranijih godine, a koji sad treba da bude priveden kraju i razreši problem vodosnabdevanja u Brankovini. Problem vodonsabdevanja je zaista akutno pitanje koje ne bi smelo da postoji u 21. veku. Mislim da je upravo jedan takav odabir od strane nadležne komisije u ministarstu pokazatelj da se i pored toga što nemamo dovoljno sredstavasvakako trudimo da na listi prioriteta opredelimo onaj projekat koji će imati najveći obuhvat u pogledu zadovoljenja potreba građanki i građana”, rekao je Ružić. On je izrazio zadovoljstvo zbog podrške i drugih ministara Socijalističke partije Srbije koji su pomogli određene projekte u Valjevu. Reč je o rekonstrukciji hale Partizan, koja je obuhvaćena projektom energetske efikasnosti pri ministarstu rudarstva i energetike, kojim rukovodi ministar Aleksandar Antić, kao i izdvojenim sredstvima ministarke bez portfelja Savice Đukić Dejanović za centar za biomedicinski potpomognutu oplodnju u Valjevu.\nZamenik predsednika GrO SPS Valjevo i direktor JKP “Vodovod” Đorđe Milanović zahvalio se poslaničkom klubu SPS-a na poseti Valjevu, ali posebno ministru Branku Ružiću na podršci koju je valjevski “Vodovod” dobio od njegovg minstarstva u ovoj godini, u vidu 14 miliona dinara za izgradnju jako značajnog magistralnog vodovoda Valjevo-Brankovina.\n“Ministre, da vas informišem da smo nabavili sav potreban material, izvršili smo obeležavanje trase i raščišćavanje terena i sutra zvanično počinjemo sa obimnijim radovima. Nadam se da ćemo za nekih četrdesetak dana moći ponovo da vas vidimo kada privedemo radove kraju na ovoj fazi. Takođe se nadam da ćete i dalje imati razumevanja za nas, da ćemo dobiti sredstva i sledeće godine za nastavak naredne dve faze koje nas očekuju. Naravno, ne treba zaboraviti i želim da se zahvalim i ostalim ministrima Socijalističke partije Srbije koji su imali razumevanja za nas. To su i ministar energetike Antić,od koga smo dobili sredstva za halu Partizan koja posle gotovo 20 godina pristupa rekonstrukciji. Naš predsednik partije, ministar Dačić, nadam se da će, ako bude sve kako treba, u novembru podeli ti ključeve zgrade socijalnog stanovanja i za raseljena lica u Valjevu, što je jako značajno za te ljude. Hvala i ministarki Slavici Đukić Dejanović koja je izdvojila sredstva za vantelesnu oplodnju, za nabavku inkubatora i koja je pomogla projekat izgradnje igrališta koje treba da se realizuje u naselju Kolubara 2”, kazao je Milanović.\nOdgovor na pitanje “zašto opozicija bojkotuje parlament”, koje je bilo postavljeno na tribini, dao je Neđo Jovanović, zamenik predsednika poslaničke grupe SPS-a, rekavši da se opozicija opredelila za vaninstitucionalni izbor borbe na ulici, koji može biti legitiman sve do određenih granica.\nIzvor i foto: valjevskaposla.info\nKategorije: Lokal|Poslanička grupa\nTeme: Đorđe Milićević Branko Ružić Neđo Jovanović Slavica Đukić Dejanović


Kameron i njegova porodica neće imati koristi od of-šor fondova - Ekonomske Vesti\nKameron i njegova porodica neće imati koristi od of-šor fondova\n6. apr. 2016 6. apr. 2016 Dragoljub Bečić 0 Comments Dejvid Kameron, Ijan Kameron, Mosak Fonseka, Panama, Panama pejpers, utaja poreza, Velika Britanija\nBritanski premijer Dejvid Kameron, njegova supruga i deca neće imati nikakve koristi od bilo kakvih of-šor fondova, rekao je glasnogovornik britanskog premijera čija se porodica i dalje spominje u slučaju utaje poreza.\nKameronov pokojni otac Ijan je među desetinama hiljada imena koja se spominju u dokumentima advokatske kancelarije Mosak Fonseka sa sedištem u Panami koji su izašli u javnost i iz kojih je vidljivo kako su najbogatiji i najmoćniji ljudi sveta sakrivali svoje bogatstvo i izbegavali plaćanje poreza.\nPošto je isprva slučaj ocenio kao privatnu stvar, Kameronov glasnogovornik je u utorak objavio saopštenje u kojem se ističe da se premijer i njegova porodica nisu imali koristi od of-šor fondova. Kameron je juče izjavio da ne poseduje nikakve of-šor fondove.\nAli činjenica da nije rekao hoće li ubuduće imati koristi od of-šor fondova samo je pojačala medijska nagađanja, što se našlo na naslovnicama mnogih listova.\n„Premijer, gospođa Kameron i njihova deca neće ni ubuduće imati koristi od of-šor fondova“, saopštio je u sredu glasnogovornik britanskog premijera.\nKameron se predstavlja kao borac protiv utaja u poreznim oazama poput britanskih prekomorskih poseda Britanskih Devičanskih Ostrva i Kajmanskih Ostrva, ali je opoziciona laburistička stranka rekla da „Panama pejpersi“ pokazuje kako vlada nije rešila taj problem.\n← Dosta je bilo: Burazerski zakup lokala – za Palmu 72 dinara\nVikiliks: SAD sponzorisale „Panama pejpers“, cilj su Rusija i Putin →\n19. apr. 2017 Luka Matić 0\nVB: Plate na najnižem nivou od 2000. godine\n19. nov. 2014 Dragoljub Bečić Komentari su isključeni na VB: Plate na najnižem nivou od 2000. godine


Fudbaleri Boke juniors i River Plate ove nedelje su se sastali u dugo iščekivanom finalu Kopa Libertadores, a atmosfera je bila podgrejana mnogo pre početka ovog duela.\nU prilog tome svedoči i uvertira, koja se nikako nije svidela fudbalerima Rivera, pošto je policija pre meča upala u njihovu svlačionicu.\nNaime, cilj organa reda je bio da se uvere da u toj prostoriji nema nelega što nikako ne treba da se nalazi u njoj, a u Argentini se ovaj čin protumačio kao prljava igra Boke, koja je navodno na ovaj način pokušala da demorališe izabranike Marsela Galjarda.\nDa podsetimo, ove nedelje se igra prvi meč Kopa Libertadores na "Bombonjeri", a ta utakmica je trebalo da bude odigrana u subotu, ali je pomerena zbog nevremena. Revanš se igra 24. novembra i tada će biti poznato ko će biti novi klupski prvak Južne Amerike.


Nauka - analize i trendovi\non 14 okt 2017\nJedan od najupečatljivijih dokaza visokog stepena inteligancije je neprilagođenost. Ovo nužno ne znači da je istinitno, ali sve veći broj istraživanja navodi da određene karakteristike mogu biti znak da ste pametnica.\nRješena jedna od najvećih misterija planete Zemlje\non 17 avg 2017\nZdravo vaspitanje je cilj koji roditelji često veoma teško postižu, pogotovu ako su i sami odrasli uz kritiku i gnev. Čak i roditelji koji potiču iz zdravih porodica imaju muku da donesu pravu odluku kada se nađu u nekoj od „onih“ vaspitnih situacija.\nDNK analize su pokazale da su dve drevne civilizacije u Grčkoj imale zajedničke pretke koji su na tle te zemlje stigli iz Turske.\nProtein iz pljuvačke dao neverovatno saznanje o prvom čoveku\nNe brinite, tek za nekoliko milijardi godina...\nSvakodnevni život u velikim gradovima nosi bezbroj obaveza i mnogo stresa. Hronični umor često dovodi do toga da zaboravljamo i najmanje sitnice, poput onih gde smo ostavili ključeve, novčanik ili čak gde smo parkirali kola.\nŠta je to zbog čega svakodnevno posećujete jedne te iste sajtove? Da li je u pitanju sadržaj, dizajn ili jednostavno stvar navike?


Zubin Potok: Nova proizvodna linija i novih 45 radnih mesta - Radio Kosovska Mitrovica\nZubin Potok: Nova proizvodna linija i novih 45 radnih mesta\n7. April 2021, 12:34\nPetković je nakon sastanka sa generalnim direktorom kompanije “Jumko” Branislavom Trajkovićem, pomoćnikom direktora Kancelarije za KiM Veselinom Kočanovićem i gradonačelnikom Zubinog Potoka Srđanom Vulovićem, kazao da su razgovarali o tome kako mogu dodatno da unaprede privredni razvoj u opštini Zubin Potok.\n“Imamo i posebne programe za razvoj poljoprivrede, ali i privrede, nabavku opreme i ostalih proizvodnih linija. S tim u vezi, dogovrili smo i otvaranje nove proizvodne linije u kompaniji Javor što će omogućiti i otvaranje novih radnih mesta, ali i nove poslove koje će obezbediti s druge strane kompanija Jumko”, kazao je Petković.\n“To znači da se svi zajedno borimo da dođemo do novih radnih mesta i da na taj način podižemo standard u srpskim sredinama”, dodaje Petković.\n“S obzirom da na Birou rada i uopšte kada je reč o poslu žene teže dolaze do posla, ovo će biti prilika za naše žene na KiM da svojim trudom i radom, umećem i znanjem pokažu šta umeju i samim tim doprinesu i razvoju opštine Zubin Potok, ali i svojim porodicama i svojim domovima”, navodi direktor vladine Kancelarije.\nIzvor: Radio Kosovska Mitrovica, Kancelarija za KiM


Naslov: Smešni komentari Ned Jun 02 2013, 08:52\nIdeja je da na ovom mestu postavljamo slike i iznad i ispod njih postavljamo Smešne komentare.Ideja nije baš orginalna...podseća na postere na Vukajliji..a što da je ne probamo na naš način.Na kraju mogli bismo glasanjem da biramo najsmešeniji komentar nedelje ili meseca.\nAko ste za ovu ideju, kada postavite sliku i napišete komentar ispod nje...kliknite na kopi a onda na ikonicu B da se podeblja potpis...i bude upečatljiviji.\np.s.Za postavljanje Smešnih komentara koristite polja za komentare i repliku.Molim Vas da komentari budu u granicama pristojnosti i da ne asociraju na bilo kakvu vrstu diskriminacije.\nPoslednji put izmenio Admin dana Sre Jun 05 2013, 17:31, izmenio ukupno 7 puta\nNaslov: Re: Smešni komentari Ned Jun 02 2013, 09:19\nLud sam za ovim štrudlama od maka.Možda baš zbog maka.\nNaslov: Re: Smešni komentari Sre Jun 05 2013, 14:38\nNaslov: Re: Smešni komentari Čet Jun 06 2013, 08:12\nMa kakva ciroza.Obična domaća višnjevača\nNaslov: Re: Smešni komentari Pet Jun 14 2013, 05:17\nMa pusti sad ručak...\nvidiš da sam i ja zagoreo\nNaslov: Re: Smešni komentari Pon Jun 17 2013, 08:33\nJe si hteo datum...28 jun...\ndobro de...sagni se 6,7...8\nNaslov: Re: Smešni komentari


Debatni klub Fakulteta političkih nauka vas poziva na 3. po redu Dok-Fest (Festival dokumentarnog filma), koji će se održati 12/13/14. aprila u amfiteatru fakulteta.\nSve projekcije će početi u 19 časova.\nCilj Dok-Festa od osnivanja jeste da pokaže da se na fakultetu može naučiti nešto važno i korisno i van predavanja i vežbi, te da video bimovi nisu samo za dosadne profesorske prezentacije. Verujemo da je podizanje svesti o društveno relevantnim temama efektnije pomoću filmova i želja nam je da podstaknemo studente na razmišljanje. Pored projekcija filmova, na Festivalu su i specijalni gosti – svojevrsni stručnjaci za teme koje filmovi obrađuju sa kojima posetioci mogu da diskutuju.\nIzbori za Studentski parlament Fakulteta političkih nauka biće održani 7. aprila 2016. godine u slušaonici 3.\nDebatni klub Fakulteta političkih nauka predstavljaju sledeći kandidati na međunarodnom smeru:\n1. Ana Jevremović\n2. Aleksa Petković\n3. Miloš Glišanović\nPodržite naše kandidate i izborite se za to da se debata zaista vrati u parlament!\nDebatni Klub Ekof i Otvorena komunikacija | Open Communication i ove godine organizuju, sada već tradicionalni, debatni turnir „Monopol“.\nOve godine turnir će biti održan 16. i 17. aprila na Ekonomskom fakultetu Univerziteta u Beogradu.\nPravo učešća na turniru imaju svi polaznici početnog i srednjeg kursa debate. Turnir je regionalnog karaktera i otvoren je za debatere iz celog regiona.\nPrijavni formular za timove: http://goo.gl/forms/Zg1DpP1NZC\nPrijavni formular za sudije: http://goo.gl/forms/wqTiFLxXr3\nGlavne sudije turnira (CA tim) biće Andrija Đonović, Ilija Ivanišević, Nevenka Radić i Milja Šijakinjić.\nDirektor turnira ove godine je Danja Drndarski.\nTrideset šesto Svetsko univerzitetsko debatno prvenstvo, čiji je domaćin bio Univerzitet u Makedoniji, održan je u Solunu od 27. decembra 2015. godine do 4. januara 2016. godine. Broj timova koji se takmičio bio je 400, a glavni sudija ovog turnira bio je ugledni grčki debater Manos Moskopulos.\nTim Alekse Petkovića, studenta druge godine na osnovnim akademskim studijama Međunarodne politike, uspeo je da se kvalifikuje na ovom debatnom takmičenju, čime je Aleksa postao jedan od najmlađih debatera koji je predstavljao Univerzitet u Beogradu na Svetskom univerzitetskom debatnom prvenstvu. Đorđe Jovićević, student master studija na modulu Međunarodno humanitarno pravo i pravo ljudskih prava, proglašen je za sedmog govornika na svetu u kategoriji engleski kao drugi jezik. Sa svojim partnerom, Milošem Rafailovićem, studentom sa Pravnog fakulteta, stigao je do osmine finala u kategoriji engleski kao maternji jezik, što predstavlja jedan od najvećih uspeha za Univerzitet u Beogradu, ali i za Debatni klub Fakulteta političkih nauka, budući da se u toj kategoriji takmiče studenti sa engleskog govornog područja. Takođe, Sara Filipović, student druge godine na osnovnim akademskim studijama Međunarodne politike, predstavljala je Univerzitet u Beogradu kao sudija na ovom turniru.\nČestitamo debaterima DK FPN na zabeleženim uspesima!\nPrezentaciona debata Debatnog kluba FPN održana je u utorak, 20. oktobra u 19 časova, u amfiteatru Fakulteta političkih nauka.\nTema debate bila je „Ovaj dom žali zbog dominacije politike ličnosti“.\nStavove za i protiv prezentovali su naši najuspešniji debateri, finalisti Evropskog univerzitetskog prvenstva u debati 2013, pobednici Moscow Open 2014, Vienna IV 2014, Split Open 2014 i 2015 i polufinalisti Svetskog debatnog prventsva u debati 2014.\nPremijer je bila Miljana Pejić, lider opozicije Nevenka Radić, zamenik premijera Đorđe Jovićević, a zamenik lidera opozicije bio je Igor Pavlović.\nCilj prezentacione debate je da zainteresuje studente za debatne radionice, za koordinatore koji će ih voditi, kao i za priključivanje našem debatnom klubu.\nMeđu gostima koji su podelili svoja debatna iskustva bili su Stefan Siridžanski (pobednik EUDC 2014, Budapest Open 2014, polufinalista na Svetskom debatnom takmičenju), profesor dr Đorđe Pavićević i mnogo bivših debatera.\nDebata se održala u saradnji sa NVO Crta i Otvorena komunikacija u okviru Nedelje parlamentarizma (www.nedeljaparlamentarizma.rs).\nProjekat „Budi odbornik na jedan dan“ sprovodi se u saradnji omladinske organizacije Mladi za inovacije i Kancelarije za mlade Savski Venac, a podrazumeva dvodnevni trening od strane vaših vršnjaka za učesnike/ce o argumentaciji, javnom nastupu, demokratiji i mogućnostima za aktivno uključivanje mladih u rešavanje lokalnih problema.\nTrening će biti održan 19. i 21.oktobra 2015. godine, dok će simulacija Skupštine gradske opštine Savski Venac biti održana u petak, 23.oktobra 2015.\nTrening i simulacija biće održani u prostorijama KZM Savski Venac.\nTačno vreme održavanja treninga i simulacije ćete saznati nakon što prođete selekciju.\nPrijavu možeš naći na sledećem linku: http://goo.gl/forms/TUZzroiGhk\nProšle nedelje je na Fakultetu političkih nauka održana debata na temu: „The future of the OSCE: lessons learned from the OSCE’s engagement in Ukraine”, u kojoj su učestvovali članovi našeg kluba Đorđe Jovićević, Miljana Pejić, Danijela Vojinović i Bojana Tucović, kao i studenti međunarodnog smera Jelena Pejić i Nikola Stojanović.\nPrisutni su imali priliku da čuju zanimljive argumente za i protiv uspešnosti misije OEBS-a u Ukrajini. Sudije debate bili su Žoae Soareš – predsednik projekta Helsinki +40, Spenser Oliver – generalni sekretar OEBS PA i Majkl Ujehara – zamenik šefa OEBS misije u Srbiji.\nAko želite da poboljšate svoje govorničke sposobnosti, naučite kako se gradi dobar argument i osetite atmosferu kvalitetne rasprave, Debatni klub je pravo mesto za vas!\nDebatni klub na Fakultetu političkih nauka postoji od 2002. godine , pod okriljem Otvorene komunikacije, akademske debatne mreže. Za vreme postojanja kluba, kroz debatne radionice prošlo je par stotina studenata, od kojih su neki osvajali debatne turnire širom sveta, i beležili razne uspehe kako individualno tako i timski.\nDebatne radionice održavaju se tokom oba semestra, dva puta nedeljno. Radionice vode iskusni debateri koji su pored turnirskih iskustava, prošli i obuke za koordinatore. Pored stalnih koordinatora, radionice na određenje teme, drže neki od najboljih debatera u zemlji. Posle ovih treninga, studenti imaju određeni nivo debatnog znanja, ali i novih saznanja iz različitih oblasti života koje se mogu javljati kao teme u različitim debatama. Sve to naravno, je potpuno besplatno.\nUkoliko želite da unapredite sebe i poboljšate svoje akademsko obrazovanje u druželjubivoj atmosferi Debatnog kluba, popunite pristupnicu i pridružite nam se!


Ugovor sa "Fijatom" (ne) može biti objavljen\nSvečanost u FCA, maj 2017 / Foto: FoNet/Vlada Srbije, Slobodan Miljević\nUgovor sa “Fijatom” (ne) može biti objavljen\nRadnici kragujevačke fabrike „Fijat Krajsler automobili Srbija“ (FCA) dobili su zvaničnu ponudu o zahtevima upućenim poslovodstvu o kojoj će se tokom ovog vikenda izjasniti Samostalni sindikat fabrike koji je i počeo štrajk, rekao je predsednik tog sindikata Zoran Marković.\nOn je za agenciju “Beta” kazao da će pregovori sa poslovodstvom uz posredovanje Vlade Srbije biti nastavljeni u ponedeljak. A predsednik Srbije u vreme pregovora sa “Fijatom” Boris Tadić ne želi da otkriva detalje ugovora kako ne bi prekršio poslovnu tajnu, ali kaže da je Srbija dobila mnogo više nego što je platila. On je pozvao Vladu Srbije da dogovori sa menadžmentom “Fijata” objavljivanje ugovora, a isti zahtev ima i vladajuća SNS. “Građani treba da znaju koliko su novca dali, ali ova Vlada treba da pregovara sa rukovodstvom Fijata da se ne bi poništio obligacioni odnos koji ima Srbija u odnosu na Fijat, to je jako važno, zbog toga što postoje govorkanja. Mi nismo platili više – kao država, to mogu da vam kažem, nego što su bile dotacije koje je država odvajala za opstajanje zastave u tehničkom mandatu”, tvrdi Tadić. On kaže da je od 2000. do dolaska “Fijata” u Kragujevac za “Zastavu” ukupno plaćeno oko dve milijarde evra. Od tada, prema Tadićevoj računici, Srbija je za “Fijat” dala manje nego što je od Fijata dobila. A SNS je u svom saopštenju navela:”Verujemo da bi građani bili šokirani kada bi imali priliku da vide sadržinu ugovora, odnosno ono šta je Boris Tadić, najgori prevarant, lično dogovorio sa Fijatom. Iako odlično zna da Vlada Srbije ne može da objavi ugovor, zna da je objavljivanje ugovora njegov raskidni uslov, a njegova tajnost, sve ono što je Tadić dogovorio sa italijanskom stranom, obavezujući uslov za postojanje i provođenje ugovora u delo”. Zahteve dve strane premijerka Ana Brnabić, zasad, ne želi da komentariše.\nA devet godina od dolaska italijanskog investitora građanima Srbije ne saopštavaju se podaci iz Ugovora o kupoprodaju, detalji aranžmana, ulaganja države. Javno je objavljen samo ugovor o zajedničkom investicionom ulaganju, koji je potpisan 29. septembra 2008, a u kojem se navodi da će se osnovati zajednička kompanija čiji će upisani kapital biti 300 miliona evra, od čega će kapital Republike Srbije biti 33 posto odnosno 100 miliona evra.\nPodsetimo, Aleksandar Vučić je u maju 2014, kao predsednik Vlade, na pitanje kada će javnosti postati dostupan ugovor o formiranju aviokompanije “Er Srbija” kazao da će to učiniti tek pošto se objavi ugovor sa “Fijatom”, ističući da će to biti “vrlo uskoro”. Međutim, krajem jula te godine, kazao je da ”što se tiče Fijata, nažalost, taj ugovor neće biti pokazan”. Kako je naglasio “to je ugovor na koji je država Srbija potrošila najviše novca i da smo ga kojim slučajem mi potpisali bili bismo optuženi za najveći kriminal”. Ali, pre dva meseca, u Kragujevcu, prilikom predstavljanja redizajniranog modela “fijata 500L”, Vučić je istakao da bi bez “Fijata” bi bili slabiji rezultati srpske privrede i dodao “da odaje priznanje onima koji su učestvovali u dovođenju italijanske kompanije u Srbiju”. Poverenik za informacije od javnog značaja Rodoljub Šabić ponovo podseća na merodavno pravo. On je još 2011. u svom saopštenju objavio: “…čak i u odredbama osnovnog Ugovora o zajedničkom investicionom uglaganju između Republike Srbije i Fiat-a, koje se odnose na poverljivost i objavljivanje informacija, predviđeno da se obaveza poverljivosti neće primenjivati ako objavljivanje informacije zahteva merodavno pravo. A po ugovoru merodavno je pravo Republike Srbije.”\nSrbija do kraja godine treba da usvoji ustavne promeneSrpske vlasti alergične na institucije


Kako su izgledali prvi Srbin i Crnogorac\nOlujno nevreme napravilo haos u Hrvatskoj (video)\nA. J. 27. oktobra 2018. 15:25\nArheolog Dušan Borić, istraživač Univerziteta Kolumbija, sa dvoje kolega iz Srbije, Andrejem Starovićem i Draganom Antonovićem, došao je do novih saznanja o DNK i genomima drevnih populacija. Reč je o iznenađujućim zaključcima o poreklu evropskog stanovništva, do kojih su došli na lokalitetima Lepenski Vir i Vlasac.\nNaučna studija obuhvatila je genome 225 drevnih ljudi koji su živeli do kraja poslednjeg milenijuma stare ere. Njihova DNK sačuvana je u lobanji, u veoma tvrdoj petroznoj kosti, objašnjava Borić.\n„Dokazali smo ono u što se sumnjalo dugo vremena, ali nije bilo čvrstih dokaza, da se desila značajna populaciona migracija sa područja severozapadne Anadolije, današnje Turske, u Evropu i da na ovom mestu, pre svega u Đerdapu, imamo zanimljiv proces mešanja pridošlica — zemljoradnika, sa lokalnim lovcima — sakupljačima. Oni su na tim prostorima verovatno već živeli hiljadama godina, od ledenog doba“, kaže Borić.\nInterakcije populacija u prošlosti veliki su izazov za paleogenetičare, a ovo istraživanje je važno jer je prva studija koja se tiče razumevanja genomske slike jugoistočne Evrope. Došljaci izgledaju i žive drugačije, poznaju poljoprivredu i imaju prve žitarice, a sa sobom dovode i stoku. Međutim, o mešanju domaćina, lovaca — sakupljača i pridošlica iz Anadolije ne govori samo DNK, kaže Borić.\n„U Lepenskom viru postoje čak osobe koje su sahranjene na mezolitski način, našli smo elemente tog pogrebnog procesa, iz čega se vidi da su to zemljoradnici, odnosno došljaci u Đerdap. Takođe, imamo jedan zanimljiv skelet sa lokaliteta Padina koji ima po 50 odsto od oba nasleđa, što najverovatnije govori o tome da se radi o potomku veze između dve individue sa potpuno različitim genetskim nasleđem iz dve različite populacije“, otkriva sagovornik Sputnjika.\nNajpopularniji sajt za odrasle iznenadio: Koje filmove Srbi najviše…\nPronađena najveća kolekcija tragova ljudskih stopala, stari preko…\nNjegov tim poslednjih godina radi na još jednom važnom projektu na ovim prostorima, u Vrbičkoj pećini kod Nikšića. Tragovi korišćenja pećine stari su 24 hiljade godina. Pronađen je i ljudski skelet star oko 3.600 godina. Značajan pronalazak predstavljaju fragmenti kostiju mrmota i oprema za lov. U pećini su živeli lovci na mrmote, a lovci — sakupljači dugo su lovili krupnu divljač, objašnjava arheolog.\n„Iako u italijanskim, švajcarskim i francuskim Alpima postoje lokaliteti gde ima specijalizacije u lovu na mrmote, to se sve dešava mnogo kasnije od ovoga što smo mi našli u Vrbičkoj pećini. Mislimo da je u pitanju evolutivni proces fokusiranja na određene vrste poput mrmota, koga su verovatno lako lovili. Šalim se da je to možda pitanje lenjosti tih crnogorskih lovaca — sakupljača. Bilo im je lako da ulove mrmote koji su živeli po tadašnjem pejzažu te regije“, kaže Borić uz osmeh.\nIstraživanja njegovog tima otkrivaju da je Balkan oduvek bio specifičan region, da se nalazi na raskršću između istoka i zapada Evrope, a prvi „moderni ljudi“ na naše prostore dolaze pre 40 hiljada godina. Arheologija, međutim, još nije našla odgovor na pitanje zašto su iz plodne Anadolije došli na područje današnje Srbije, sa koga su se kasnije selili na sever Starog kontinenta. Najčešća pretpostavka je da ih je na to naterala promena klime.\nBorić kaže da je teško reći koliko gena danas delimo sa tim ljudima i da primer mešanja stanovništva koje je istraživao najbolje govori u prilog činjenici koliko je iluzorno govoriti o kontinuitetima po genetskoj liniji od praistorije do danas.\n„Ono što se desilo naknadno, posle nekoliko hiljada godina od njihovog širenja, jeste talas stepskih populacija koje dolaze sa istoka iz područja Ukrajine, Rusije, centralne Azije. Te populacije krajem bakarnog doba, oko 3.000 godina pre naše ere, skoro u potpunosti menjaju taj populacioni substratum koji postoji na evropskom kontinentu“, objašnjava on.\nNa kraju razgovora za Sputnjik, Borić kaže da je, sa naučne tačke gledišta, priča o piramidama u Visokom izmišljotina, ali i tužna priča o nama, jer postoji jako puno kulturnog nasleđa u Bosni, Srbiji, Crnoj Gori, na celom prostoru jugoistočne Evrope, koje je veoma bogato i značajno.\nBorić je doktorirao na Kembridžu, dve godine je bio kustos u Muzeju Vojvodine u Novom Sadu, a donedavno i stalni profesor na Univerzitetu u Kardifu.


Finale se održava krajem jula 2022. godine u Noksvilu u američkoj saveznoj državi Tenesi. Kuriozitet samog takmičenja je da studenti rade apsolutno samostalno na svim aspektima projekta, što podrazumeva sve delove razvoja samog uređaja i obezbeđenje svih potrebnih sredstava kako za izradu prototipa, tako i za odlazak na finalnu rundu takmičenja. U ovom projektu imaju podršku Fakulteta, ali i pre svega mnogim domaćim i inostranim kompanijama koje prepoznaju kvalitet rada tima i pružaju podršku u projektu.\nZa organizaciju ovog takmičneja zadužena je najveća svetska asocijacija inženjera elektrotehnike IEEE, a učestvuju studentski timovi sa najpoznatijih svetskih univerztieta. Naši akademci su bili pobednici 2005.i 2019. godine, a 2020. godine osvojil drugo mesto.\nTema ovogodišnjeg projekta je razvoj "micro-grid" solarnog invertora za priključenje solarnog sistema na električnu mrežu. Projekat je izrada uređaja koji će energiju koja se proizvodi na solarnim panelima prilagoditi uslovima priključenja na električnu mrežu.\nU timu su, uglavnom, studenti sa Elektrotehničkog fakulteta, ali i sa ostalih fakulteta Univerziteta u Beogradu koji već godinama tradicionalno učestvuje na IFEC takmičenju i ostvaruju zapažen rezultat.\nstudenti takmičenje elektronika ETF\n09:00 Kazahstanac napušta London?\nFRANSIS Tijafo i Aleksandar Bublik odmeriće snage u trećem kolu Vimbldona.


Vlada FBiH: Saglasnosti za kredite "Prima Comerce-u" i "Rama-Glasu" - Privredna štampa\nVlada FBiH: Saglasnosti za kredite “Prima Comerce-u” i “Rama-Glasu”\nVlada Federacije BiH dala je prethodne saglasnosti na prijedloge rješenja o dodjeli dijela sredstava Trajnog revolving fonda kod Union banke d.d. Sarajevo Federalnog ministarstva energije, rudarstva i industrije za dugoročno finansiranje projekata putem dodjele kredita za 2017. godinu privrednim društvima „Prima Commerce“ d.o.o. Zenica, u iznosu od 500.000 KM, te „Rama-Glas“ d.o.o. Sarajevo, u iznosu od 249.000 KM.\nOva sredstva će biti dodijeljena putem Union banke d.d. Sarajevo u skladu sa odredbama ugovora o komisionim poslovima između ove banke, kao komisionara, i Federalnog ministarstva energije, rudarstva i industrije, kao komitenta.\nSaopćenje sa 99. sjednice Vlade FBiH\nUTVRĐEN NACRT ZAKONA O KONCESIJAMA Vlada Federacije BiH je, na današnjoj sjednici u Sarajevu,…\nPredsjednica Vlade Republike Srpske Željka Cvijanović razgovarala je juče u Banjoj Luci s delegacijom…\nIII Forum menadžera Republike Srpske 22. marta\nIII Forum menadžera Republike Srpske, u organizaciji Centra za edukaciju “Pro Educa” u saradnji sa…\nFIA: Privredna društva povećala prihode i dobit\nGrant EBRD-a za podršku izgradnji Koridora Vc


Finansijski rezultati Telenora Srbije - Retail Serbia\nFinansijski rezultati Telenora Srbije za treći kvartal 2015.\nOve Fredheim, generalni direktor Telenora Srbije kaže: „Prihod Telenora Srbije u trećem kvartalu 2015. predstavlja nastavak pozitivnog godišnjeg rasta kompanije. Reč je o rastu prihoda od devet odsto u poređenju s trećim kvartalom 2014, i on je većim delom podstaknut uspostavljanjem SMS interkonekcije i uvođenjem finansiranja mobilnih uređaja. Ekonomsko okruženje u Srbiji i dalje je puno izazova za naše poslovanje, kao i za celokupno tržište telekomunikacija. Uprkos intenzivnoj konkurenciji, ostajemo fokusirani na učvršćivanje svoje vodeće pozicije zadržavajući zdrav nivo profitabilnosti. Imajući u vidu povećano korišćenje interneta od strane naših korisnika, Telenor nastavlja da širi svoju mrežu u cilju pružanja vrhunskog korisničkog iskustva. Do kraja prvog kvartala 2016, cela Srbija biće pokrivena brzim internetom, gde god postoji signal za mobilne uređaje. Takođe, nastavljamo sa uvođenjem inovativnih proizvoda i usluga za građane Srbije, zahvaljujući sinergiji telekomunikacionih i finansijskih rešenja.“\nPrihodi Telenora Srbije u trećem kvartalu 2015. iznosili su 12,1 milijardu dinara, čime se nastavlja pozitivan razvoj u odnosu na prošlu godinu. Reč je o rastu prihoda od 9% u poređenju s trećim kvartalom 2014, i on je većim delom podstaknut uspostavljanjem SMS interkonekcije i uvođenjem finansiranja mobilnih uređaja. Pretplatnička baza obuhvata 3,2 miliona korisnika, što je za 2% odsto manje u poređenju sa istim periodom prošle godine, navodi se u saopštenju kompanije Telenor Srbija.\nTelenor Srbija (www.telenor.rs) deo je Telenor grupe, jednog od najvećih svetskih mobilnih operatora koji ima skoro 200 miliona korisnika na 13 tržišta. Telenor je najveći pojedinačni investitor u Srbiji sa početnim ulaganjem od 1,5 milijarde evra. Sa 3,2 miliona korisnika, Telenor Srbija pomaže ljudima da iskoriste sve prednosti savremenih komunikacija. Ova kompanija ima 119 prodavnica u 84 grada i oko 1.000 zaposlenih.\nDatum poslednje izmene 28 oktobar 2015


SEEbiz.eu / SI / GREKO: Srbija nije ispunila nijednu preporuku\nGREKO Savet Evrope korupcija Vlada Srbije\nDatum objave: 02.04.2019. - 14:22:57\nU Prelaznom izveštaju o usaglašenosti, radjenom u okviru četvrte runde procena, navedeno je da je 10 preporuka delimično sprovedeno u delo dok oko tri nije uradjeno ništa.\nUprkos tome, u danas objavljenom izveštaju GREKO je ocenio da ukupni nivo pridržavanja preporuka datih Srbiji više nije "globalno nezadovoljavajući" a srpske vlasti su pozvane da nastave napore na sprovodjenju preporuka.\nNavedeno je da je u oblasti sprečavanja korupcije medju poslanicima učinjen važan korak usvajanjem zakona o lobiranju, ali da je neophodna i odlučnija akcija.\nTo podrazumeva usvajanje pravilnika ponašanja poslanika, što bi trebalo da bude prioritet, kao i usvajanje mera za povećanje transparentnosti zakonodavnog procesa, povećanje vremena za debate o predlozima zakona i izbegavanje korišćenja hitnog postupka u parlamentu osim u izuzetnim okolnostima.\nUstavne reforme koje su u proceduri će imati uticaja na nekoliko preporuka vezanih za sudije i tužioce, navedeno je u izveštaju. Takodje, izražena je zabrinutost zbog okruženja u kome je vodjena debata o ustavnim promenama i zbog kog su se iz tog procesa povukla udruženja sudija i tužilaca.\nGREKO je u zaključcima naveo i da očekuje više rezultata na polju ocene učinka sudija i tužilaca.\nTakodje, navedeno je da je usvajanje zakona o sprečavanju korupcije ključno za izmene propisa vezanih za sukob interesa i srodna pitanja koja se odnose na poslanike, sudije i tužioce i za jačanje uloge Agencije za borbu protiv korupcije.


10.10.2014, Sve vesti – Fond solidarnosti EU: 60 miliona evra za Srbiju | Novinsko-informativna agencija Roma\n10.10.2014, Sve vesti – Fond solidarnosti EU: 60 miliona evra za Srbiju\nEvropski komesar za regionalnu politiku Johanes Han najavio je danas paket pomoći EU od skoro 80 miliona evra za oporavak Srbije, Hrvatske i Bugarske od poplava, od čega su tri četvrtine novca namenjene Srbiji, koja je najteže pogođena.\nSrbija bi, kako je navedeno u saopštenju Evropske komisije, trebalo da dobije 60,2 miliona evra, Hrvatska 8,96 miliona, a Bugarska 10,5 miliona evra.\nSredstva iz Fonda solidarnosti EU doprineće obnovi vitalnih infrastruktura i usluga, nadoknadiće troškove spasilačkih operacija i deo troškova čišćenja područja pogođenih prirodnom katastrofom.\nSrbija je bila najteže pogođena poplavama, a pošto pregovara o članstvu sa EU, ima pravo na pomoć Fonda.\nU saopštenju je istaknuto da su najteže pogođene oblasti Kolubare, Mačve, Moravički okrug, Pomoravlje i delovi Beograda i da posledice trpi oko 1,6 miliona ljudi.


Dali je Solarijum štetan ? - YU eco radio i Televizija\nNaslovna / Društvo / Dali je Solarijum štetan ?\nDali je Solarijum štetan ?\nGoran jun 20, 2017\tDruštvo Napiši komentar 135 Pregledi\nSunčanje u solariumu postalo je trend, međutim, prema mišljenju stručnjaka to nije adekvatna priprema kože za izlaganje Suncu. Korišćenje solariuma je podjednako loše kao izlaganje sunčevoj svetlosti bez zaštite u intervalima kada je zračenja najjače naglašavaju stručnjaci.\nIstraživali smo mišljenja naših sugrađanki u vezi korišćenja i štetnih posledica koje može da izazove sunčanje u solariumu, mišljenja su podeljena dok neki smatraju da je solarium štetan drugi se ipak odlučuju na takav vid sunčanja bez obzira na posledice.\nPosledice korišćenja solariuma su preterano starenje kože, gubljenje elastičnosti, smanjivanje kolagenih vlakana, pojava fleka, veća učestalost pojave melanoma i veći rizik od nastanka raka kože ističu stručnjaci.\nPrema podacima Svetske zdravstvene organizacije sunčanje u solariumu povećava šanse za dobijanje raka kože za 75 odsto. Međunarodna agencija za istraživanje raka pri Svetskoj zdravstvenoj organizaciji 2009.godine je svrstala zračenje solariuma na listu ,,kancerogeno za ljude“.\nUprkos mišljenju da solarium može da nam pomogne da ne izgorimo prilikom sunčanja UV zračenje u solariumu, talasne dužine UVA I UVB spectra zračenja, su različite od onih u sunčevom spektru. Zračenje solariuma je tri puta jače zračenje od najjačeg dejstva Sunca tako da su oštećenja kože brža i snažnija.\nU mnogim zemljama zabranjena je upotreba solariuma mlađima od 18.godina zbog štetnih uticaja koje ima na zdravlje. Pre nego što krenete u solarium obratite pažnju na činjenicu da ,,koža pamti“ i da su posledice koje izaziva korišćenje solariuma trajne, opasne po zdravlje i često vidljive tek naknadno jer se oštećenja kože nakupljaju godinama.\nPrethodna Za vikend koncerti Osnovne baletske škole „Raičević“ na pozornici Jadran\nSledeća Slavku Adamovu uručen specijalizovani bicikl


Sindikat želi da zna šta će država uraditi u vezi sa ugovorom s Fiatom | Nova Ekonomija\nKako Grupacija Fijat Krajsler automobili (FCA) kao i ostale velike automobilske kompanije ne proizvodi automobile za zalihe, već proizvodni proces usklađuje sa porudžbinama dilerskih kuća, to je u kragujevačkoj fabrici od početka godine do minulog vikenda bilo 105 radnih dana, tokom kojih je proizvedeno nešto više od 43.000 vozila svih verzija modela Fijat 500L.\nDo kraja godine, u FCA Srbija će, prema saznanjima lista Danas, biti još 45 radnih dana, pa se očekuje da iz proizvodnih pogona izađe još 18.500 vozila, odnosno ukupno oko 61.500 "velikih fića", čime je upošljena tek trećina trenutno instaliranih kapaciteta kragujevačke fabrike, koja je projektovana za proizvodnju do 300.000 vozila godišnje.\nZbog toga Sindikat i zaposleni u kompaniji Fijat Krajsler automobili Srbija od predsednika Srbije Aleksandra Vučića i premijerke Ane Brnabić traže informaciju o tome šta država preduzima kad je ugovor sa Fijatom u pitanju.\nTim pre što desetogodišnji ugovor države Srbije i Fijata o formiranju zajedničke kompanije (FCA Srbija) ističe upravo krajem ovog meseca, 29. septembra.\nKompаnijа Fiаt sutra nastavlja proizvodnju automobila\nFiat će možda ostati bez državnih subvencija


Banja Luka /Čubrilović: Klub Bošnjaka blokira ukidanje smrtne kazne u RS-u / Radio Sarajevo\nBanja Luka / Čubrilović: Klub Bošnjaka blokira ukidanje smrtne kazne u RS-u\n03. 06. 2019. u 09:30:00 Srna\nPredsjednik Narodne skupštine RS Nedeljko Čubrilović izjavio je da Narodna skupština RS i entitet RS nisu krivi što je provizija o smrtnoj kazni još u Ustavu RS, ističući da su za njeno postojanje odgovorni klub Bošnjaka u Vijeću naroda RS i OHR.\nOn podsjeća da je OHR, nametanjem odluke 2002. godine, formirao Vijeće naroda RS sa preširoko definisanim nadležnostima.\n"Pojam vitalnog nacionalnog interesa, zbog čije zaštite je Vijeće formirano, toliko je široko definisan da dovodi do zloupotreba i često se taj mehanizam povlači za sve i svašta sa jednim osnovnim ciljem - da se nanese politička šteta RS. Tako je i u ovom slučaju", rekao je Čubrilović, govoreći o izvještaju Evropske komisije u kojem je navedeno da Ustav RS uključuje proviziju o smrtnoj kazni, što je, kako ističu, "kršenje evropskih standarda".\nČubrilović je pojasnio da je Klub Bošnjaka, korištenjem ovih mehanizama, 2012. godine blokirao donošenje 29 amandmana na Ustav RS, a među tim amandmanima je i onaj o ukidanju smrtne kazne.\n"Sve ovo je jasan dokaz da Vijeće naroda RS blokira rad i odluke Narodne skupštine RS jer stalnim potezanjem vitalnog nacionalnog interesa usporava zakonodavnu vlast u RS. Zbog toga mislim da formulacije o odgovornosti RS za nesprovođenje preporuke o ukidanju smrtne kazne nisu tačne", rekao je Čubrilović.\nOn je podsjetio da je Narodna skupština RS svoj posao o ovom pitanju završila na sjednici održanoj 10. marta 2009. godine kada je usvojila amandmane 122-150 na Ustav RS.\nU Klubu Bošnjaka ranije su tvrdili da nisu protiv ukidanja smrtne kazne u RS, već da su principijelno protiv usvajanja amandmana dok manji bh. entitet ne uvaži potrebne izmjene Ustava BiH koje, kako tvrde, entitet RS blokira.\nIako se u Ustavu RS nalazi provizija o smrtnoj kazni, ona se praktično ne može izvršiti jer je to zabranjeno zakonima koji su na snazi. U članu 11 Ustava RS piše da je ljudski život neprikosnoven, a da se smrtna kazna može propisati i izreći samo za najteže oblike krivičnih djela.\nTagovi: Banja Luka Nedeljko Čubrilović smrtna kazna Bošnjaci Narodna skupština RS\nBijeljina / Dodik: Bosni i Hercegovini žele nametnuti ludačku košulju\nSaopćenje / Zvizdić: Na sceni je potpuna diskriminacija Bošnjaka i Hrvata u MUP-u RS\nReakcije / Komšić žestoko osudio otkrivanje spomenika Draži Mihailoviću: To je sramota!


Proizvodnja žitarica u EU dostiće 295 miliona tona – Portal NAŠE SELO\nPoljoprivredni sektor EU pokazao je otpornost tokom krize kovid-19, navodi se u izveštaju koji je objavila Evropska komisija i koji sadrži detaljan pregled najnovijih trendova i daljih izgleda za poljoprivredno-prehrambeni sektor.\n-Sektor je poslovao relativno dobro zahvaljujući povećanoj maloprodaji i kućnoj potrošnji. Pored toga, postoje izgledi za veću globalnu potražnju s ponovnim otvaranjem restorana, barova i kafića, što se očekuje kada kampanja vakcinacije bude dovoljno napredovala – navodi se u izveštaju.\nŽitarice i uljarice – više cene i potrošnja\nCene svih glavnih žitarica porasle su, u skladu sa globalnim kretanjima. Procenjuje se da će i globalna potrošnja rasti, uglavnom vođena potražnjom za stočnom hranom. Proizvodnja žitarica u EU mogla bi dostići 295,2 miliona tona za 2020/21, što je porast 5,3 odsto u odnosu na prošlu godinu, navodi se u izveštaju Evropske komisije.\nOčekuje se da će ukupna proizvodnja uljarica u EU porasti 3,4 odsto u odnosu na prošlu godinu i dostići 16,7 miliona tona 2021/22, uprkos teškim vremenskim uslovima.\nOprez: kukuruz i soja na petogodišnjem minimumu kada je reč o zalihama u odnosu na potrošnju\nProizvodnja šećera u EU procenjuje se na petogodišnji minimum, na 14,4 miliona tona za 2020/21. Ovaj pad je uglavnom posledica široko rasprostranjene bolesti žutila u Francuskoj. Međutim, potrošnja treba da ostane stabilna, što dovodi do smanjenja zaliha, očekuje Brisel.\nVeća proizvodnja maslinovog ulja, jabuke solidne\nU 2020/21. godini maslinovo ulje EU moglo bi dostići blizu 2,1 miliona tona, što je 10 odsto više u poređenju sa 2019/20. Nakon povećanja u 2020. godini, potrošnja u EU mogla bi da nastavi da raste u 2020/21 za dodatnih tri odsto. Zahvaljujući ovom rastu i očekivanom stabilnom izvozu, cene maslinovog ulja mogle bi se i dalje oporavljati, očekuje Brisel.\nKada je o vinskom sektoru reč, očekuje se da će proizvodnja vina u EU 2020/21 ostati stabilna na oko 158 miliona hektolitara. Domaća potrošnja mogla bi se povećati dva odsto, procenjuje se u izveštaju. Uz očekivani rast izvoza, ova kretanja mogla bi dovesti do smanjenja zaliha vina i boljeg tržišnog bilansa u sektoru.\nProizvodnja jabuka u EU ostaje stabilna za 2020/21, na 11,5 miliona tona. Sa povećanom potrošnjom u domaćinstvima tokom pandemije kovid-19, očekuje se da će upotreba sveže jabuke po glavi stanovnika ostati na visokom nivou od 15,4 kilograma.\nProizvodnja narandže u EU 2020/21, sa 6,6 miliona tona, veća je osam odsto u odnosu na prethodnu godinu. Nakon velike potražnje za svežim pomorandžama u 2020. godini, potrošnja treba da ostane velika u 2020/21, sa 12,9 kilogramu po stanovniku.\nViše mleka, manje krava\nOčekuje se da će proizvodnja mleka u EU 2021. godine porasti jedan odsto, zahvaljujući većoj produktivnosti, dok će broj mlečnih krava i dalje opadati.\nPotrošnja sira i maslaca u EU mogla bi porasti nakon ponovnog otvaranja ugostiteljskih objekata, a maloprodaja bi trebalo da ostane na višem nivou u poređenju sa periodom pre kovida-19.\nOčekuje se da će potrošnja svežih mlečnih proizvoda pasti nakon vrhunca 2020. godine, ali bi trebalo da ostane iznad nivoa pre pandemijske krize.\nMeso na lošijim pozicijama\nProizvodnja govedine u EU smanjila se 1,2 odsto u 2020. godini, a očekuje se da će nastaviti da pada 2021. godine 0,9 odsto, uprkos oporavku potražnje u drugoj polovini 2021. godine, pod pretpostavkom progresivnog ponovnog otvaranja restorana i povratka turizma.\nŠto se tiče sektora svinjskog mesa, proizvodnja je porasla 1,2 odsto u 2020. godini, vođena izvozom. Međutim, nakon dve godine spektakularnog rasta, izvoz će se smanjiti zbog kineskog sektora svinjskog mesa koji se polako oporavlja od afričke svinjske kuge. To će dovesti do nešto manje proizvodnje u 2021. godini (–0,7 odsto).\nU 2020. godini, proizvodnja živine u EU porasla je jedan odsto i očekuje se da će zadržati sličan rast 2021. godine (+ jedan odsto). Sektor je bio pogođen ptičjim gripom otkrivenim u 18 zemalja EU, povrh zatvaranja prehrambenih usluga zbog koronavirusa. Međutim, do 2021. godine trebalo bi da dođe do blagog oporavka u pogledu izvoza, s postupnim ukidanjem zabrana izvoza (povezanih sa ptičjim gripom), navodi se izveštaju Evropske komisije.\nProizvodnja ovčjeg i kozjeg mesa u EU porasla je dva odsto u 2020. Međutim, predviđa se da će se proizvodnja smanjiti jedan odsto u 2021. godini, usled smanjenja stočnog fonda i manje klanja na farmama u Rumuniji. Manja dostupnost ovčijeg mesa na domaćem tržištu mogla bi dovesti do povećanja cena u EU. / Agrosmart S. K.\nTagged cene, hrana, meso, mleko, zitarice\nTamo gde su more, sunce, leto – Hotelska grupa Budvanska rivijera na Sajmu turizma u Beogradu\nPosted on March 24, 2022 March 26, 2022 Author Sonja Cvetković\nNajveća crnogorska hotelska grupacija Budvanska rivijera predstaviće atraktivnu ponudu za predstojeće leto na Međunarodnom sajmu turizma u Beogradu, od 24. do 27. marta. Pod sloganom “Tamo gde su more, sunce, leto…Tamo gde je ljubav” na Sajmu će biti prezentovana ponuda i sadržaji Turističkog naselja Slovenska plaža i hotela Aleksandar, Palas, Castellastva i Mogren. S obzirom na to […]\nPosted on May 18, 2022 May 21, 2022 Author Sonja Cvetković\nBeogradska porodica Simić, koja se primarno ne bavi poljoprivredom, ima poljoprivredno gazdinstvo u Feketiću i voćnjak višanja sorte „Prima“. Jelena i Vladan, uz dva sina – Viktora (5) i Lazara (3), dosta vremena provode u selu kod Malog Iđoša, gde su pre više od 10 godina zasadili prve stabljike. „Prima“ je stara autohtona sorta višnje […]\nPrva 3D štampana kuća u Srbiji\nPosted on December 3, 2021 December 8, 2021 Author Sonja Cvetković\n3D štampana kuća “ProtoDom” premijerno je predstavljena u Naučno-tehnološkom parku Čačak Ovo je prva 3D štampana kuća u istočnoj Evropi, a napravila su je dva čoveka i jedna mašina, i to za samo 21 sat i 15 minuta. .Kako su saopštili NTP Čačak i proizvođač 3D štampane kuće, kompanija Natura Eco, kuća je spremna za […]\nPoslednje radovi ,,zimovnika,, za pčelinjake\nDrugi pišu Povrtarstvo Zaštita bilja\nKIVANO u bašti ili saksiji: Uzgoj, nega i kako se jede\nRepubličke takse 1. jula po novoj tarifi\nPosted on June 28, 2021 June 30, 2021 Author Sonja Cvetković\nPosted on September 23, 2019 September 26, 2019 Author Sonja Cvetković


FaZe srušio Gambit za veliki plasman u polufinale - Sportklub\nFaZe srušio Gambit za veliki plasman u polufinale\nCS-GO Autor:Vladimir Belopavlović17. jul. 202110:43\nFaZe Clan je napravio možda i najveće iznenađenje ove godine kada je reč o CS:GO esportu, savladavši najbolje rangirani tim sveta u borbi za prolaz u polufinale IEM Cologne 2021 turnira. U drugom četvrtfinalu Astralis je nakon duge borbe uspeo da nadigra Virtus.pro.\nNeverovatna priča FaZe-a se nastavlja. Internacionalni miks koji je kroz plejin fazu došao do glavne faze takmičenja i potom uspeo da se dokopa do plejofa je van svih očekivanja uspeo da sruši moćni Gambit. Sastav koji predvodi Finn „karrigan“ Andersen je pokazao koliko zna da se nosi sa pritiskom, dok su mladi igrači Gambita od kojih se mnogo očekuje ipak poklekli kada je bilo najpotrebnije da pokažu šta znaju.\nKarrigan je maestralno upravljao svojim timom i videlo se da je FaZe imao vrhunski spremne taktike za sve tri mape. Iako je Gambit otvorio Ancient 11-1 rezultatom što se činilo kao nedostižna prednost, FaZe je uspeo potpuno da se vrati na prvu mapu i nakon velikog preokreta dođe do 16-13 pobede.\nMože se reći da su tri poslednja fraga u prvom poluvremenu koja su pripala ekipi FaZe bila krucijalna za pobedu, a kako je drugo poluvreme odmicalo tako je Gambit sve više gubio na samopouzdanju.\nOtvorio je Gambit narednu mapu Overpass žestoko, imali su 7-2 prednost u prvom delu igre, potom su imali pet map poena pri rezultatu 15-10, ali je FaZeu speo da izbori produžetke. Činilo se da smo na pragu još jednog preokreta, ali je Gambit uspeo da se usresredi i dođe do 22-20 pobede.\nKao što je najčešće slučaj Inferno je odlučio pobednika. Gambit je u poslednjih nekoliko meseci uglavnom izlazio kao pobednik na ovoj mapi, ali ovoga puta FaZe je bio taj koji je preuzeo inicijativu. Na startu mape igrajući T stranu uzimaju prvih šest rundi, nakon čega Gambit uspeva da smanji zaostatak na 6-9 do poluvremena, ali u nastavku nisu imali snage za potpuni preokret i FaZe dolazi do dragocenog 16-9 trijumfa koji ih stavlja rame uz rame sa velikanima kao što su G2 Esports, Na’Vi i Astralis.\nFaZe će danas za mesto u velikom finalu igrati protiv ekipe Natus Vincere, dok će Astralis koji je savladao Virtus.pro 2-1 (19-16 Overpass, 20-22 Dust2, 16-8 Inferno) igrati protiv G2 Esportsa.\nAstralisCS:GOFaZe ClanGambitIEM Cologne 2021


RTS :: Masovna grobnica kod Raške\nHronika Masovna grobnica kod Raške\nponedeljak, 10. maj 2010, 10:00 -> 20:38\nU Rudnici kod Raške pronađena grobnica sa oko 250 tela, u kojoj su najverovatnije tela Albanaca ubijenih 1999. godine na Kosovu To je šesta masovna grobnica otkrivena u Srbiji, posle 5. oktobra 2000. godine.\nTužilaštvo za ratne zločine, u saradnji sa Euleksom, otkrilo je lokaciju na jugu Srbije za koju se sumnja da je masovna grobnica u kojoj je, prema svedočenjima, pohranjeno 250 tela kosovskih Albanaca, izjavio je srpski tužilac Vladimir Vukčević.\nOvo je šesta masovna grobnica otkrivna na teritoriji Srbije i druga po veličini, posle grobnice u Batajnici, u kojoj je otkriveno 750 posmrtnih ostataka.\nVukčević je rekao da se moguća grobnica nalazi na lokaciji Rudnica, kod Raške, nedaleko od lokacije Majdan, koja je pretraživana pre nekoliko godina, ali u njoj ništa nije nađeno.\n"Ovo je naša obaveza prema žrtvama i njihovim porodicama. Podsećam vas da je naš cilj zadovoljenje pravde za žrtve i da njihove porodice imaju pravo da bar sahrane svoje najmilije", istakao je tužilac.\nPrema njegovim rečima, na ovaj način pokazujemo i demokrtski kapacitet Srbije, odlučnošću da svaki zločin istražimo do kraja, bez obzira na to ko je počinilac, a ko žrtva.\n"Ujedno mislim da je ovo najbolji put ka pomirenju na ovim prostorima. Kao tužilac za ratne zločine očekujem da ću dobiti odgovor na pitanje šta je sa blizu 500 nestalih Srba", istakao je Vukčević.\nZahvaljujući ovim otkrićima, rekao je Vukčević, "dobićemo znatno povoljniju situciju u procesno-pravnom smislu u našim predmetima u kojima procesuiramo zločine na Kosovu i Metohiji".\nVukčević je naveo da će biti ispitane sve lokacije za koje se sumnja da se na njima nalaze masovne grobnice, kao i da će biti istraženi svi zločini u vezi sa njima.\nPrema rečima Vladimira Vukčevića, Tužulaštvo je ključne informacije o ovoj grobnici dobilo od kolega iz Euleksa sa kojima, kako je naveo, ostvaruje veoma efikasnu saradnju.\nZamenik tužioca za ratne zločine Bruno Vekarić je dodao da se masovna grobnica, na osnovu dosadašnjih istraživanja, nalazi u dvorištu preduzeća "Kosmet put", delimično na parkingu ispred zgrade sagrađene posle oružanih sukoba 1999. godine, a delimično ispod zgrade preduzeća.\nPrema saznanjima Tužilaštva, naveo je Vekarić, na teritoriji Kosova i Metohije su postojale primarne grobnice na tri lokacije - Strelište (kod Prizrena), Janjevo i u krugu Transportnog preduzeća u Prištini, gde su tela pohanjivana, a potom sa tih lokacija žrtve ponovo otkopavane i prebacivane na teritoriju Srbije, napomenuo je Vekarić.\nPrema njegovim rečima, posle demokratskih promena ovo je šesta pronađena masovana grobnica u Srbiji, a druga po veličini.\nPrethodno su otkrivene masovne grobnice u Batajnici, Petrovom Selu, Perućcu, Volujku i u Gornjem Mališevu.\nVukčević je napomenuo da glavni tužilac Haškog suda dolazi u postu Srbiji i da će 13. maja, u četvrtak, održati konferenciju za novinare u Tužilaštvu za ratne zločine.\nTužilac nije mogao da proceni da li će otkriće grobnice biti od uticaja na Bramerca, navodeći da haški tužilac u Srbiju dolazi prevashodno po pitanju saradnje s Tribunalom.\nSrbija je spremna da istraži istinu o svim zločinima\nMinistarka pravde Snežana Malović ocenila je danas da je otkrivanje potencijalne masovne grobnice u Raškoj, sa posmrtnim ostacima oko 250 kosovskih Albanaca, od izuzetne važnosti za utvrđivanje istine o zločinima počinjenim na Kosovu i Metohiji.\nMalovićeva je istakla da to predstavlja nedvosmislen dokaz da je Srbija spremna da istraži istinu o svim zločinima na ovim prostorima.\n"Mi smo u potpunosti spremni da rasvetlimo istinu o svim nestalim licima na područiju Kosova i Metohije i da pred lice pravde izvedemo sve one koji su zločine počinili", izjavila je Malović.\nPrema njenim rečima, Srbija ulaže maksimalne napore da svi počinioci ratnih zločina, nezavisno od nacionalnosti ili funkcije, budu kažnjeni i da pravda za žrtve i njihove porodice bude zadovoljena.\n"Otkrivanjem masovne grobnice u Raškoj, Srbija je iznova pokazala jasno opredeljenje prema svojoj prošlosti i, ujedno, poslala nedvosmislenu poruku da se ovako nešto više nikada neće ponoviti", navela je ministarka.\nMalovićeva je dodala da očekuje da će se intenzivirati istrage koje će dovesti do otkrivanja pune istine o sudbini blizu 2.000 nestalih Srba i Albanaca sa Kosova i Metohije.\nVreme: Majdan kod Raške\nNeposredno posle NATO bombardovanja, napušteni kamenolom je osvetljen i ograđen, a dva rashodovana i zarđala kamiona i nekoliko bagera obezbeđivao je do pre tri godine noćni čuvar, piše Prvoslav Karanović u nedeljniku Vreme (3. maj 2007. godine)\nKada se priđe do ograde vidi se samo deo močvarne površine sa bujnom vegetacijom, a unutar kamenoloma uz obronke (severozapadna strana ukoliko bi se stalo u centar) nalazi se nešto nalik podzidanom poluostrvu koje seže u močvarne delove. Kamenolom je ograđen na veoma čudan način.\nUsečen je u brdo i ograđen samo sa one strane gde je ulaz u njega. No nije ograđen sa "gornje" odnosno istočne strane gde bi mogao neko da padne u ambis visok nekoliko desetina metara.\n(utorak, 11. maj 2010, 10:15) - anonymous [neregistrovani]\n(utorak, 11. maj 2010, 07:09) - artan [neregistrovani]\n(utorak, 11. maj 2010, 00:19) - anonymous [neregistrovani]\n(ponedeljak, 10. maj 2010, 22:10) - Deki [neregistrovani]\n(ponedeljak, 10. maj 2010, 21:51) - Moje ime nije bitno [neregistrovani]\n(ponedeljak, 10. maj 2010, 21:01) - anonymous [neregistrovani]\n(ponedeljak, 10. maj 2010, 20:21) - anonymous [neregistrovani]\n(ponedeljak, 10. maj 2010, 17:59) - anonymous [neregistrovani]\n(ponedeljak, 10. maj 2010, 17:37) - anonymous [neregistrovani]\n(ponedeljak, 10. maj 2010, 17:31) - Bashkim [neregistrovani]


Beograd (31. jul 2017.) - Prinos pšenice je na petogodišnjem proseku i manji je u odnosu na prošlogodišnji rekordni zbog suše koja je umanjila rod pojedinih kultura i doprinela povećanju cena žitarica, kažu stručnjaci.\n"Imali smo jednu prosečnu godinu sa nižim prinosima u odnosu na prošlu koja je bila rekordna, ali ipak godinu koja je završila na nekom petogodišnjem proseku. U Srbiji je ove godine zabeležena osma suša u poslednjih 18 godina, koja je drastično umanjila prinose pojedinih kultura i doprinela povećanju cena žitarica" izjavio je direktor Udruženja "Žita Srbija" Vukosav Saković.\nOn je s tim u vezi dodao da su cene već sada veće zbog suše i očekivano manjeg roda kod prolećnih useva, ali napominje da one "ne mogu biti mnogo veće jer smo deo Svetskog berzanskog tržišta".\n"Mi smo prisutni na međunarodnom tržištu i naše cene se usklađuju, ali imajući u vidu da su nam viškovi za izvoz nešto manji nego prethodnih godina, tržište je već na to odreagovalo i mi danas imamo cenu pšenice koja je između 17,30 i 17,50 dinara po kilogramu, a prošle godine u ovo vreme je cena bila niža za 1,5 dinara", rekao je on Tanjugu.\nSlična situacija je i kod soje koja je možda i najviše oštećena ovom sušom, ali kod soje deo manjeg prosečnog prinosa biće nadoknađen većim setvenim površinama od 20 odsto, dodao je direktor Udruženja "Žito Srbija".\nZa razliku od žitarica gde su smanjene setvene površine, kod uljarica su povećane i "sada su više na ceni" kod poljoprivrednih proizvođača.\n"Setvene površine soje sa 195.000 porasle su na 230.000 hektara, a kod suncokreta sa 200.000 na 231.000 hektara", rekao je Savković.\nIlustracija: RTV (Dragana Mema)\n:: AgroVizija Portal :: PROSEČAN PRINOS PŠENICE, SUŠA UMANJILA ROD ::


U odgovoru agenciji Beta i portalu EurActiv, organizacija navodi da je Srbija posle režima Slobodana Miloševića započela progresivne zakonodavne reforme koje se odnose na slobodu izražavanja i pristupa informacijama.\nNajmanja sloboda medija u svetu za 10 godina\nTunis, Kirgistan, Rumunija i Šri Lanka su napredovale u oblasti slobode izražavanja, navodi se u izveštaju Agenda izražavanja (The Exprešion Agenda – XpA).\n„Cenzura na interentu je postala raširenija od 2006, kada je osnovan Tviter, a Fejsbuk i Jutjub još bili u razvoju. Algoritmi se sve više koriste za uklanjanje legalnog i nelegalnog sadržaja, s malo transparentnosti u tom procesu ili razmatranja ljudskih prava“, navodi se u izveštaju.\n„XpA je sredstvo za razumevanje gde vlade uspevaju a gde ne u obavljanju svoje dužnosti da promovišu i štite naša prava. Takođe nudi pozitivan vodič kako da ostvarimo slobodu na izražavanje i informisanje tako da svi možemo da učestvujemo u javnom životu, imamo privatan život i koristimo pravo na slobodu govora“, rekao je Hjuz.\nDivac: Živimo u razorenoj zemlji, potrebne korenite promene\nNema cenzure, vlada živahna politička atmosfera\n„Novosti“ očekuju reakciju nadležnih\nSloboda izražavanja Stanje u medijima\n← Mitrović o pisanju Danasa: Novinarke Pinka ponižene\nOEBS: Profesionalnim medijskim sadržajima protiv lažnih vesti →


Odbojkaši stigli u Istanbul, trenirali i Bojić i Babić - Vijesti.me\nOdbojkaši stigli u Istanbul, trenirali i Bojić i Babić\nOdbojkaši Crne Gore, Ćaćić (Foto: Odbojkaški savez Crne Gore)\nS.J. 16. jun 2015, 21:58 ažurirano 4. april 2019, 16:51\nIako se drugi turnir treće divizije Svjetske lige igra od petka do nedjelje, odbojkaši Crne Gore su već danas stigli u Istanbul, kako bi se što bolje pripremili za preostale tri utakmice u grupi F.\nNakon leta iz Podgorice do Istanbula, crnogorska ekspedicija je odmah osjetila “čari” velegrada koji spaja Evropu i Aziju. Put autobusom od aerodroma do hotela je trajao dva sata i 20 minuta, duže nego sam let do Istanbula.\nIzabranici Slobodana Boškana su večeras odradili i prvi trening, a odradili su ga i Marko Bojić i Luka Babić.\nBabić je propustio prvi turnir u Podgorici zbog povrede skočnog zgloba desne noge, dok je Bojić tokom meča sa Turskom osjetio bolove u desnom koljenu, zbog čega je morao van igre, ali će, kako kaže, biti spreman za drugi turnir.\nCrna Gora je na prvom turniru u Podgorici upisala sve tri pobjede, protiv Tunisa (3:0), Portorika (3:0) i Turske (3:1) i prva je na tabeli grupe.\nZa prvo mjesto i plasman na fajnl-for, "crvenima" je dovoljno da u prva dva kola, protiv Tunisa (petak) i Portorika (subota) upiše pobjede uz najviše jedan izgubljen set, jer u tom slučaju Turska ne bi mogla da prestigne Crnu Goru na tabeli sve i da u posljednjem kolu savlada našu selekciju 3:0, jer su Turci u Podgorici pobijedili Portoriko samo sa 3:2.


"Mrtva" trka demokrata u Ajovi\nDemokratski kandidati Hilari Klinton i Berni Sanders\nBivša američka državna sekretarka Hilari Klinton i senator iz Vermonta Berni Sanders nalaze se u neizvesnoj trci za predsedničku nominaciju Demokratske strane u Ajovi, prvoj državi koja glasa na primarnim izborima\nPrema poslednjem istraživanju javnog mnjenja, koje je sproveo Univerzitet Kvinipijak, Sanders, koji sebe naziva nezavisnim socijalističkim demokratom, ima podršku 49 odsto demokrata, koji će najverovatnije izaći na stranačke skupove u Ajovi sledećeg ponedeljka, dok će Klinton dobiti glas 45 odsto.\nKao državna sekretarka tokom prvog mandata predsednika Obame, Hilari Klinton je bila ključni član tima, a sastajala se sa njim i posle toga, s obzirom da Obama želi da ga u Beloj kući nasledi demokrata.\nS druge strane, predsednik nije toliko blizak sa Sandersom, ali ga je danas primio u Beloj kući, kako bi razgovarali o spoljnoj politici, ekonomiji i kampanji.\nPosle 45-minunog razgovora, Sanders je rekao da je Obama u javnosti pokazao neutralnost, mada politički analitičar već neko vreme nagađaju da bi predsednik više voleo da Klinton bude kandidat Demokratske stranke.\nPortparol Bele kuće Džoš Ernest izjavio je da Obama veruje da je činjenica da to što je Sanders neočekivano blizu Klinton u trci za demokratsku nominaciju dobro za demokrate.\nTramp bojkotuje debatu\nPoslovni magnat Donald Tramp, koji trenutno ima ubedljivu prednost u trci za predsedničku nominaciju Republikanske stranke, najavio je da će bojkotovati poslednju debatu pre prvih primarnih izbora u Ajovi.\nTramp je rekao da će neće učestovovati u debati, koja se održava samo četiri dana pre izbora, zato što smatra da mu jedan od moderatora, voditeljka Megan Keli iz kablovske mreže Foks njuz, ne bi pružila fer tretman.\nKontroverzni biznismen i Keli su u sukobu od avgusta, kada je voditeljka tokom debate pitala Trampa da objasni svoje uvredljive komentare o ženama, koje je iznosio godinama. Republikanski kandiidat je posle toga oštro napao voditeljku Foks njuza, što su osudili zvaničnici obe stranke.


Nismo odmakli u zaštiti ranjive dece\nBeta 4. oktobra 2015. 12:40\nZamenica Zaštitnika građana za prava deteta Gordana Stevanović izjavila je danas da država ulaže napore u unapređenje ostvarivanja i zaštite prava deteta, ali da i pored toga nedostaju adekvatne mere podrške deci iz ranjivih grupa i adekvatan sistem koji bi omogućio efektivnu participaciju dece.\n„Podrška porodici najbolja je podrška deci. Porodica je prirodno okruženje za odrastanje dece gde im pružamo sve ono što je neophodno za njihov pravilan rast i razvoj. Obaveza je države da obezbedi podršku porodici. Konvencija o pravima deteta koju je Srbija ratifikovala obavezuje države da obezbede sve ono što je u najboljem interesu deteta: život u porodici, roditeljsku brigu, zdravo životno okruženje, obrazovanje, zdravstvenu zaštitu i druga prava koja su Konvencijom garantovana svakom detetu“, rekla je ona.\nGordana Stevanović je najavila da će, povodom početka Dečje nedelje koja će trajati od 5. do 11. oktobra pod motom „Podrška porodici – najbolja podrška deci“, predstavnici Stručne službe Zaštitnika građana i članovi Panela mladih savetnika razgovarati sa učenicima 10 škola u Srbiji i informisati ih o njihovim pravima i načinu njihove zaštite.\n„Imamo decu koja žive i rade na ulici. Mi smo pre tri godine dostavili izveštaj skupštini o njihovom veoma osetljivom položaju. Prošle su tri godine – mi ni danas ne znamo koliko dece živi i radi na ulici, koji su faktori koji ih uvode u život i rad na ulici, koje usluge se njima pružaju, da li i kakva međusektorska saradnja postoji. Nije poenta samo u tome da mi njih sklonimo sa ulice, već uvesti ih u sistem i obezbediti im da odrastaju kao i sva druga deca“, rekla je Gordana Stevanović.\nOdluke koje država donosi često pogađaju najranjivije grupe dece, dodala je ona i podsetila da je odluka o zabrani zapošljavanja u javnom sektoru iz decembra 2013. godine, prouzrokovala ukidanje personalnih asistenata za decu sa smetanjama u razvoju i invaliditetom i ukidanje svratišta za decu ulice kao usluge koju je do tada finansirao grad Beograd.\nZaštitnik građana je, kako je naglasila, pre tri godine zatražio izmene Zakona o radu i Zakona o finansijskoj podršci porodici sa decom, kako bi se olakašalo roditeljima koji imaju decu sa smetnjama u razvoju, invaliditetom ili težom bolešću, zbog čega napuštaju posao.\nVlada je dala negativno mišljenje o ovim predlozima, a Ministarstvo za rad, zapošljavanje, boračka i socijalna pitanja smatralo je da može ponuditi bolje rešenje – što do danas nije učinilo.\nKada je reč o nasilju nad decom podaci su poražavajući.\nPrema istraživanju Zaštitnika građana iz 2011. godine 60 odsto dece u srednjoj školi imalo je iskustva sa indirektnim ili direktnim vršnjačkim nasiljem, dok je taj broj u osnovnoj školi preko 80 odsto dece.


Cirih i dalje najskuplja metropola, Kairo najjeftinija\nŠvajcarski finansijski centar Cirih je i dalje najskuplja metropola na svetu, dok je glavni grad Egipta Kairo najjeftiniji.\nTo su rezultati godišnje rang liste švajcarske banke UBS kojom je obuhvaćeno 77 svetskih prestonica.\nLos Anđeles je ocenjen kao najbolji grad na svetu u smislu kupovne moći s prosečnom platom zaposlenog, a njegovi stanovnici mogu sebi da priušte za četvrtinu više nego Njujorčani, navodi se u studiji koja koristi Njujork kao osnovu za poređenje, prenosi agencija Rojters.\nPrema faktoru kupovne moći, Cirih je na drugom mestu, Njujork je deseti, a London 23.\nUBS je, upoređivanjem podataka za 11 najvećih gradova, izračunao i koji je od njih najbolji za mlade stanovnike u smislu kupovine stvari koje se danas "moraju imati", uključujuci Eplov "ajfon", laptop i pretplatu na "Netfliks".\nPrema tom parametru, najskuplji je Hong Kong.\nPar koji tokom izlaska ode na večeru, popije flašu vina i pogleda film u bioskopu, platiće najviše u Tokiju, Njujorku i Stokholmu, a najpovoljniji za izlaske su Prag, Meksiko Siti i Rio de Žaneiro.\n“Juventusove” prve obveznice\n“Google” ulaže 13 milijardi dolara u širenje poslovanja\nSingapur najskuplji grad na svetu, a Damask i Karakas najjeftiniji\nSingapur četvrtu godinu zaredom najskuplji grad na svetu\nŠvajcarac osuđen zbog 'lajka' na kaznu od 3.700 evra\n"Svis Internešenel Erlajns" uvodi polaske za Cirih iz Niša\nTwitter testira nove funkcije poruka\nNovi načini obezbeđenja finansijskih obaveza


U izraelskom napadu na Siriju poginulo 16 ljudi, među njima i beba\n► U izraelskom napadu na Siriju poginulo 16 ljudi, među njima i beba\n01.07.2019 | 09:25h ► 11:15h Damask\nSirijska opservatorija za ljudska prava sa sedištem u Velikoj Britaniji prenela je da je u izraelskim udarima na Siriju poginulo najmanje 16 ljudi, među njima i beba i šest civila, pripadnici iranskih milicija i članovi libanskog Hezbolaha.\nOpservatorija je, takođe, navela da je u napadima učestvovala i izraelska mornarica, ciljajući deset baza Hezbolaha, uključujući i komplekse koje koristi iranska Revolucionarna garda.\nDrugi mediji navode da je najmnje 50 ljudi ranjeno.\nOstalo je navodno nejasno da li su civili ubijeni u izraelskim napadima koji se pripisuju Izraelu, sirijskom protivvazušnom vatrom ili nekom sekundarnom eksplozijom.\nRakete su ispaljene iz libanskog vazdušnog prostora ciljajući vojne pozicije u centralnoj provinciji Homs i predgrađima Damaska, navela je agencija SANA, dodajući da su sirijske snage protivvazdušne odbrane otvorile vatru prema izraelskim raketama.\nZvaničnici u severnom Kipru pod kontrolom Turske istražuju misterioznu eksploziju koja je potresla ovo ostrvo u Sredozemnom moru i prouzrokovala rano jutros veliki požar, a izgleda da je izazvana sirijskom raketom zemlja-vazduh.\nFotografije sa mesta eksplozije pokazuju delove rakete koja je pala u šumu na severu zemlje, prenele su agencije.\nZamenik premijera i ministar spoljnih poslova Turske Republike Severni Kipar Kudret Ozersaj je rekao da su zvaničnici sigurni da eksplozija nije izazvana padom helikoptera niti je eksplodiralo skladište oružja.\nOn je kasnije objavio na Tviteru da je ispitivanje ostataka pokazalo da je to bio avion koji je nosio eksploziv ili raketa i da će natpisi i znakovi na njima uskoro pokazati šta se desilo, a da ranjenih nema.\nEksplozija se dogodila kada su izraelski avioni napali nekoliko vojnih pozicija kraj glavnog sirijskog grada Damaska i u centralnoj provinciji Homs.\nIzrael nije komentarisao navodne udare.\nIzraelski mediji navode da nije prvi put da je sirijska protivvazdušna odbrana promašila metu i podsećaju da je u septembru prošle godine oboren ruski vojni avion za vreme izraelskih udara na iranske mete i da je poginulo 15 ruskih vojnika.


Policija izvršila kontrolu lokacija boravka migranata u Starom Gradu: Zatečenih 116 migranata prevezeni u “Ušivak” Untitled Document\nPolicija izvršila kontrolu lokacija boravka migranata u Starom Gradu: Zatečenih 116 migranata prevezeni u “Ušivak”\nPrema nalogu komandanta Općinskog štaba CZ-a, načelnika mr Ibrahima Hadžibajrića, Prva PU – PS Stari Grad izvršila je danas provjeru i kontrolu boravka migranata na području Starog Grada. Prethodnih dana je na području Starog Grada, naročito Baščaršije, bilo evidentno da se migranti slobodno kreću i ne pridržavaju propisanih mjera ograničenog kretanja.\nPolicijskom kontrolom je utvrđeno je da se migranti nalaze na nekoliko lokacija: pansiona, ugostiteljskih objekata, hostela, motela i privatnih kuća u Starom Gradu. Prema informacijama sa terena, migranti su danas zatečeni na Baščaršiji u objektima: pansion “Lion”, Hostel “For me”. Hostel “Sebilj” i na lokaciji Koturova 2 u kojoj lice Emir Karić ima registrovanu ugostiteljsku djelatnost i zakupac je općinskog poslovnog prostora. Ovo lice je nadležnoj općinskoj Službi za privredu tvrdilo da su migranti ušli u prostor bez njegovog znanja, dok je iz Prve PU potvrđeno da nisu zaprimili nikavu prijavu o tome. Osim toga, na licu mjesta policija nije utvrdila tragove provale niti oštećenja, a sve upućuje na to da je zakupac poslovnog prostora dozvolio boravak migrantima s obzirom da su u objektu postavljeni kreveti za spavanje.\nOpćina Stari Grad će aktivno raditi na suzbijanju ovakvih pojava, a zakupci kod kojih se utvrde zloupotrebe neće biti obuhvaćeni mjerama olakšica za zakup, kao ni bilo kojih drugih, te će se tražiti da budu zakonski sankcionisani.\nPripadnici Prve PU – PS Stari Grad su kontrolom u navedenim objektima zatekli 116 lica/migranata koje su danas prevezli u Kasarnu “Ušivak”.\nNa osnovu ranije izvršene policijske kontrole migranti su evidentirani i u sljedećima objektima: UG”Tunel”, UG”Caffe 32”, Hostel “Barcelona”, Hostel “Ljubičica”, Motel “Mejdan”, Hostel “Like”, te dvije privatne kuće. Općina Stari Grad i pripadnici Prve PU nastavit će akciju kontrole i provođenja migranata u Kasarnu “Ušivak” u cilju zaštite građana, ali i samih migranata da bi se njihovo kretanje svelo na najmanju moguću mjeru kako bi se spriječilo širenje virusa.\nOpćina poziva građane koji imaju saznanja o ovakvim zloupotrebama da ih jave Operativnom centru na broj 033/282 336 ili na viber broj inspekcije 061 22 58 00.


Otvaranje Plaze 21. februara - Retail Serbia\nOtvaranje Plaze 21. februara\nŠoping centar „Plaza“ u Kragujevcu zvanično će biti otvoren 21. februara naredne godine.\n"Plaza centar prostiraće se na 65.000 kvadratnih metara bruto, od kojih će 22.000 kvadrata zauzimati prodajni objekti. U šoping centru će biti ukupno 110 prodajnih objekata. U prizemlju će biti super market, prodavnice obuće i odeće poznatih svetskih robnih marki, apoteka, restoran i još brojni drugi sadržaji, na prvom spratu šest bioskopa, cirkus, prodavnice sportske opreme, sadržaji za zabavu, odmor i rekreaciju. Parking, koji se gradi u podnožju objekta imaće 650 mesta, što je iznad evropskog standarda za ovakav objekat. Ukupna investicja iznosi oko 50.000.000 evra", izjavio je Sagiv Mager, generalni menadžer Plaze u Srbiji.\nOd robnih marki, svoje mesto u kragujevačkom Plaza centru zauzeće „Idea“, „Home centar“, „New Yorker“, „Cineplex“. Vezano za „Cineplex“, ova poznata kinematografska austrijsko-srpska kompanija, vratiće bioskop u Kragujevcu, i to ne jedan, već šest! Reč je o šest sala, ukupnog kapaciteta 1.200 mesta, od kojih će najveća imati kapacitet 300 mesta. Bioskopi će biti opremljeni najmodernijom 3D tehnologijom, a publika će imati prilike da gleda američke blokbastere, evropske filmove i direktne prenose iz „Metropoliten opere“ i „Boljšoj teatra“. Uz to, da bi uživanje bilo kompletno, moći će da grickaju američke kokice!\nU Šoping molu Plaza cenatar u Kragujevcu biće uposleno oko 400 radnika.\nPlaza Centri N.V. vodeći je građevinski investitor sa značajnim prisustvom u regionu centralne i istočne Evrope, kao i regionu Indije i Sjedinjinih Američkih Država. Fokusirana na izgradnju novih centara, kompanija Plaza Centri takođe ulaže i u obnavljanje već postojećih centara, kako u velikim gradovima tako i u važnim regionalnim centrima.\nKompanija je na listi Glavnog odbora Londonske berze, a od 19. oktobra 2007. godine i na Varšavskoj berzi. Plaza Centri N.V. je grana izraelskog javnog preduzeća „Elbit Imaging Ltd“ (“EIL”), koje je prisutno na berzi Tel Aviva u Izraelu kao i NASDAQ globalnom tržištu u Sjedinjenim Američkim Državama.


Foto: N. Skenderija/Tanjug/Profimedia/Ilustracija\nOna je na saslušanju u subotu kazala da sa suprotstavljenom stranom već ima privatnu tužbu i protivtužbu pred Osnovnim sudom u Vranju, zbog krivičnog dela laka telesna povreda.\nDodala je još da je tom prilikom u sudnici "bila isprovocirana", kao i da "predmetni nož (kojim su nanete povrede) stalno nosi sa sobom".\nPostupajući zamenik Višeg javnog tužilaštva u Vranju predložio je sudiji za predhodni postupak Višeg suda da se prema osumnjičenoj odredi pritvor. Osumnjičenoj se stavlja na teret krivično delo ubistvo u pokušaju.\nZbog incidenta koji se dogodio u četvrtak u Osnovnom sudu u Vranju, kada je jedna od stranaka sečivom nanela povrede drugoj strani u postupku tokom trajanja glavnog pretresa, predsednica suda Dragana Stanković Tasić smenila je rukovodioca pravosudne straže i na njegovo mesto postavila drugog člana sudskog obezbeđenja.\n- Obavljene provere ukazuju da postoji mogućnost da su načinjeni određeni propusti od strane pravosudne straže i zbog toga je smenjen dosadašnji rukovodilac.\nPredsednica suda je, takođe, inicirala pokretanje disciplinskog postupka kako bi se utvrdila disciplinska odgovornost "zbog učinjene teže povrede radne dužnosti iz radnog odnosa. Ovo se odnosi na dosadašnjeg rukovodioca pravosudne straže i pravosudnog stražara koji je 26. maja bio određen da poslove iz opisa svog radnog mesta obavlja u prizemnom delu zgrade gde je postavljen metal detektor i da obavlja kontrolu prolaska ljudi kroz metal detektor.\nPodsećanja radi, u četvrtak 26. maja tokom suđenja došlo je do incidenta i "Novostima" je tada rečeno da se sa snimka sigurnosne kamere vidi da su stranke i advokati, da su prilikom ulaska u sud, prošli kroz metal detektor.\nBONUS VIDEO: Snimak iz zgrade gde se dogodio pokušaj ubistva u Novom Sadu\nVranje suđenje napad nožem Vranje vesti žena izbola ženu


Faktor | SDA svečanom sjednicom Glavnog odbora danas obilježava 29. godišnjicu osnivanja\nObjavljeno: 26.05.2019. u 08:40\nSDA je osnovana 26. maja 1990. godine na osnivačkoj skupštini održanoj u Sarajevu. Bila je to prva registrovana politička stranka nakon 45 godina jednopartijskog sistema u Jugoslaviji\nSDA je osnovana 26. maja 1990. godine na osnivačkoj skupštini održanoj u Sarajevu. Bila je to prva registrovana politička stranka nakon 45 godina jednopartijskog sistema u Jugoslaviji. Programskom deklaracijom SDA je sebe definisala kao "Politički savez građana Jugoslavije koji pripadaju muslimanskom kulturno-povijesnom krugu, kao i drugih građana Jugoslavije koji prihvataju program i ciljeve Stranke". Istaknut je "poseban interes za očuvanje Bosne i Hercegovine kao zajedničke države Muslimana, Srba i Hrvata. U ovom smislu, SDA će se energično oduprijeti pokušajima destabilizacije BiH, njene podjele i svojatanja, bez obzira sa koje strane takve i slične pretenzije dolazile".\nAlija Izetbegović na 1. Kongresu SDA\nNa prvim poslijeratnim izborima održanim 1996. godine SDA je osvojila najveći broj glasova. U Federaciji BiH Stranka je osvojila apsolutnu većinu, a kandidat SDA je izabran za člana Predsjedništva BiH, osvojena je većina u šest od ukupno 10 kantona na području Federacije BiH. U Narodnoj Skupštini RS-a SDA je participirala sa 14 mandata od ukupno 83 mjesta. U septembru 1997. godine održan je 2. Kongres Stranke demokratske akcije na kom su delegati poziciju SDA redefinisali kao "politički savez građana koji prihvataju program i ciljeve Stranke".\nU oktobru 2001. godine u Sarajevu je održan 3. Kongres Stranke demokratske akcije. Kongres je pokazao da je SDA završila svoju historijsku ulogu kao pokret i da je prešla u fazu profiliranja iz pokreta u Stranku. Težište djelovanja SDA je od nacionalnog pomjereno ka općem, građanskom. SDA je sebe definisala kao "Narodnu stranku\npolitičkog centra, otvorenu za sve građane Bosne i Hercegovine".\nTreći Kongres SDA\nŠesti Kongres SDA\nSDAStranka demokratske akcije


Opštinsko vijeće: Odložena Odluka o raspisivanju konkursa u oblasti informisanja\nNaslovnica NAJNOVIJE Politika Opštinsko vijeće: Odložena Odluka o raspisivanju konkursa u oblasti informisanja\nČlanovi opštinskog veća odložili su razmatranje i usvajanje Odluke o raspisivanju konkursa u oblasti informisanja na predlog zamenika predsednika opštine Esada Hodžića, koji je imao dve primedbe.\nMoj predlog je bio da se smanji maksimalno predviđen iznos po projektu. Mislim da je 4.5 miliona dinara previše i da maksimalan iznos treba da bude 2-2.5 miliona dinara. Naš cilj jeste da podržimo više medija i tako obezbedimo više kvalitetnog programa – istakao je zamenik predsednika opštine Prijepolje Esad Hodžić.\nI predsednik opštine Prijepolje Vladimir Babić se složio sa tim da treba drugačije limitirati ovaj iznos i istakao da mediji rade veoma važan posao koji opštinsko rukovodstvo ceni i poštuje.\nOsim zamerke na predloženi maksimalni iznos od 4,5 miliona dinara, Hodžić je imao i predlog da se povede računa i o dozvolama za emitovanje programa televizijskih kuća koje konkurišu za sredstva i predložio da uslov bude posedovanje dozvole za pružanje medijskih usluga na teritoriji opštine Prijepolje. Podsetio je kolege iz Veća šta su govorili u predizbornoj kampanji i za šta su zalagali, i istakao da ne treba da budu kao oni koje su, ne tako davno, kritikovali. Na zamerke pojedinih novinara i medijskih kuća da sredstva nisu pravedno raspoređena u prethodnoj godini, predsednik opštine je dao objašnjenje, ali i obećanje.\nPotrudićemo se da ove godine raspodela bude još realnija, jer smo mi prošle godine bili novi na ovim funkcijama, nismo imali uvid u izveštavanje medija, ko nas prati, koga građani prate i čije izveštaje poštuju i to je veoma bitno. Mi ne tražimo da nas mediji ulepšavaju već da objektivno izveštavaju – rekao je Babić uz napomenu da je komisija ta koja ocenjuje projekte, ali da će se i on potruditi da bude objektivniji kada je bude birao.\nNa konkursu za sufinansiranje projekata za ostvarivanje javnog interesa iz oblasti javnog informisanja iz budžeta opštine Prijepolje u 2020. godini, od devet miliona čak 70% iznosa su dobili mediji koji nemaju sedište u Prijepolju. Podršku je dobilo 11 medijskih kuća iz Prijepolja, Priboja. Nove Varoši, Užica i Novog Pazara. Osim činjenice da nisu adekvatno podržani prijepoljski mediji, pod znakom pitanja je i koliko se vodilo računa o poštovanju uslova konkursa, kao i stručnosti medijskih radnika i radnica, koji su izabrani u komisiju koja je donela odluku, a koju je potpisao predsednik opštine.


Vučić: Mala je Srbija da bi mogla da zapoveda Beloj kući, ali... - Sputnjik Srbija\n13:07 29 Oktobar 2020\nVučić: Mala je Srbija da bi mogla da zapoveda Beloj kući, ali...\n14:23 17.06.2020 Preuzmite kraći link\nPredsednik Srbije Aleksandar Vučić izjavio je danas da Priština ima pet uslova koji nisu prihvatljivi za Srbiju i poručio da ako je to platforma sa kojom hoće na razgovore, onda bolje da ne dolaze.\n„Ako je to platforma sa kojom će Hoti ili Tači da dođu negde na razgovore, bolje da ne dolaze nigde, a potpuno mi je svejedno ko će doći od njih. To je sve što imam da im kažem“, rekao je Vučić.\nOn je rekao da ne očekuje spektakularne stvari na sastanku u Vašingtonu 27. juna, već racionalan i pragmatičan razgovor.\n„To su moja očekivanja. Mala je Srbija da bi mogla da zapoveda Beloj kući, ali dovoljno velika da ume da kaže šta su njeni interesi koje može, hoće i mora da zaštiti“, rekao je Vučić novinarima u Lajkovcu, tokom obilaska radova na brzoj saobraćajnici od Iverka do Lajkovca.\nPredsednik Srbije je to rekao upitan može li se od sastanka u Vašingtonu očekivati neka prekretnica i da li je uopšte posle 27. juna moguć povratak na staro, kad je reč o odnosu Beograda i Prištine.\nOn kaže i da neće da izigrava heroja i vređa predstavnike Prištine, ali da moraju biti svesni tim vrstama ucena, pritisaka i pretnji neće promeniti stav Beograda, niti njegov lično.\n„Ako mislite da ste postavili svoju poziciju tako što, kao papagaji, ponavljate svaki dan kako ste mnogo kompromisa napravili i ne znam šta sve, super. Ne moramo da razgovaramo, hajde da vidimo kako možemo da funkcionišemo, sačuvamo mir i stabilnost i to je sve. Ali, ako mislite da tim vrstama ucena, pritisaka i pretnji možete Srbiji da naudite i da promenite stav Beograda i moj lični stav, grdno ste se prevarili“, poručio je Vučić.\nVučić je rekao da je na Kosovu i Metohiji „u toku neka vrsta nacionalne histerije Albanaca“, navodeći da je zadovoljan što naša strana u mnogo mirnijem tonu i atmosferi sagledava svoju poziciju.\n„To je užas, čak i Stejt department reaguje i svi reaguju. I niko to ne može da dopusti. To Srbija najoštrije osuđuje“, rekao je Vučić, komentarišući odluku ustavnog suda da se Visokim Dečanima vrati 24 hektara zemlje, ali da to nije još učinjeno i da su predstavnici kosovske vlade sa Hotijem prisustvovali otvaranju puta na uzurpiranom zemljištu manastira, preneo je Tanjug.\nDa podsetimo, pet uslova Prištine su: uzajamno priznanje, priznanje Kosova od strane pet zemalja- članica EU, članstvo u UN, ukidanje Rezolucije 1244 Saveta bezbednosti i otvaranje puta ka EU.\nKosovo, pregovori, dijalog, Kosovo i Metohija


Đurić: Vratiti se prijateljskim odnosima od pre rata\nTanjug 29. maja 2021. 18:16\nVAŠINGTON – Umešanost Amerike u sukob devedesetih zbog Kosova „jedina je teška epizoda u odnosima sa Sjedinjenim Državama“, izjavio je za Glas Amerike ambasador Srbije u Vašingtonu Marko Đurić.\nĐurić je dodao da je Srbija nestrpljiva da se vrati prijateljskim odnosima sa SAD koji su prethodili ratu i poboljša ih.\n„Dve decenije kasnije, mislim da je sasvim sigurno reći da smo iznad toga i da gledamo ne samo da odnos postavimo tamo gde je bio, već i da ga dodatno pojačamo“, rekao je Đurić tokom intervjua datog u zvaničnoj rezidenciji ambasadora Srbije u Vašingtonu.\n„Voleli bismo da vidimo porast političke komunikacije na svim nivoima, i veoma naporno radimo na jačanju ekonomske saradnje“, dodao je on, navodeći povećanje osoblja u ambasadi za 50 odsto i planove za otvaranje trgovinske kancelarije u San Francisku kasnije ove godine.\nĐurić obećava srdačnu dobrodošlicu ako bi predsednik Džozef Bajden posetio Beograd tokom ovogodišnje 140. godišnjice uspostavljanja diplomatskih odnosa Beograda i Vašingtona.\n„Kao ambasador, pokušaću da iskoristim što je više moguće 140. godišnjicu da zbližim lidere Srbije i Sjedinjenih Država“, rekao je Đurić, napominjuci da je prošlo više od 40 godina otkako je bivši predsednik Džimi Karter posetio Beograd 1980. godine.\nĐurić je dodao da je posvećen radu na „povećanju nivoa političke komunikacije i političkog poverenja između Srbije i Sjedinjenih Država“, te da bi njegova zemlja želela da SAD povećaju svoje prisustvo u „svim sferama“ u Srbiji.\n„Naša potreba da se bolje povežemo sa svim našim susedima i radimo u pravcu stvaranja trajne stabilnosti je imperativ za naš budući razvoj“, rekao je ambasador Srbije u Vašingtonu i dodao da se to ne može postići bez podrške velikih sila, a „SAD imaju veoma značajnu autoritet u našem regionu i dalje“.\nĐurić ne veruje da američko-srpski odnosi treba da koče dugogodišnje veze Beograda sa Rusijom ili noviji porast ekonomskih i drugih veza sa Kinom.\n„Bilo je mnoštvo koristi od našeg partnerstva sa Kinom, ali isto toliko i sa Rusijom, sa SAD i sa Evropskom unijom“, rekao je on, opisujući „uravnoteženi pristup“ spoljnoj politici koji svoje korene vuče iz drevnih razmišljanja.\n„Čak i iz perioda dinastije Nemanjića – to je sada pre više od 800 godina – rekli smo da Srbija treba da bude Zapad na Istoku, Istok na Zapadu i istovremeno, iznad Istoka i Zapada“, istakao je Đurić.\n„Oprezni smo da ne idemo dalje od onoga što su naši nacionalni interesi. U tom smislu, uvek procenjujemo analizu uloženog i koristi od toga“, podvukao je ambasador Srbije u Vašingtonu.


U „Trajalu“ četvoro članova Odbora sindikat Sloga proglašeno tehnološkim viškom - KruševacGrad\nU „Trajalu“ četvoro članova Odbora sindikat Sloga proglašeno tehnološkim viškom\nU „Trajal korporaciji“ je sproveden socijalni program za koji se, prema podacima sindikata Sloga, prijavilo 130 radnika, dok je 30 zaposlenih proglašeno tehnološkim viškom, a medju njima je i četvoro članova Odbora tog sindikata. U poslovodstvu te fabrike ne žele da govore o socijalnim programu i tehnološkom višku\n– Danas mi je prestao radni odnos u „Trajal korporaciji“ na osnovu rešenja o tehnološkom višku koje sam dobio prošle nedelje“ rekao je za krusevacgrad.rs predsednik sindikata Sloga u „Trajal korporaciji– Vladica Tomašević, dodajući da je cilj takvog postupka da se spreči delovanje tog sindikata u preduzeću.\n– Poslovodstvo zna da je prekršen zakon i da će morati da me vrati na posao, ali udaljavanjem četvoro od sedmoro članova Odbora iz fabrike oni guše rad našeg sindikata– kazao je on, dodajući da su članovi tog sindikata i do sada imali probleme.\nSmatra da je, osim sindikalnog delovanja, razlog da bude proglašen tehnološkim viškom i to što je preko Fejsbuka i lično pozivao radnike te fabrike da podrže proteste mladih, koji se svako veče održavaju i u Kruševcu.\nZa radnike koji su proglašeni tehnološkim viškom sindikat Sloga je, kako je kazao, obezbedio advokate koji će im pomoći da podnesu tužbe Osnovnom sudu i da se obrate inspekciji rada.\n– Tužbe će podneti i pojedini zaposleni koji su bili naterani da se prijave za socijalni program– kazao je on.\nNapomenuo je da su radnici koji su proglašeni tehnološkim viškom najpre odbili da se prijave za socijalni program, potom su po kazni slati na čišćenje kruga da bi im zatim bila ukinuta radna mesta, a da je pomenuti socijalni program pod navodnicima bio dobrovoljni.\nU „Trajal“ je, kako je dodao, u poslednje vreme primljeno više od 200 mladih ljudi koji rade po ugovorima o privremenim i povremenim poslovima, dok se stariji radnici na ovaj način otpuštaju iz stalnog radnog odnosa.\nSindikat Sloga je povodom proglašavanja Vladice Tomaševića tehnološkim viškom saopštio da smatra da je stvarni razlog Tomaševićevog otkaza „njegovo sindikalno suprotstavljanje direktoru i javno pozivanje radnika „Trajala“ da podrže proteste i bunt nezadovoljstva mladih širom Srbije i u samom gradu Kruševcu“.\n„Sloga“ je najavila da će zbog toga u utorak, 11. aprila, podržati protest organizacije „Studentski front“ pred Vladom Srbije na kome će, izmedju ostalog zatražiti smenu i razrešenje generalnog direktora „Trajala“, Miloša Nenezića.\nU „Trajal korporaciji“ je za krusevacgrad.rs danas rečeno da neće odgovoriti na pitanja o sprovodjenju socijalnog programa i proglašavanju tehnološkog viška, te će tokom nedelje poslovodstvo održati konferenciju za novinare na kojoj će predstaviti postignute poslovne rezultate, a da će to biti prilika za pitanja.\n12.09.2021 0 128\n05.09.2021 0 236\n29.08.2021 0 120\n25. septembra 2021., 08:47


- Imamo 14 toplana i preko 22 kotlarnice, grejemo 318.000 stanova, odnosno 22.500.000 kvadrata. Negde postoji mogućnost da na tako velikom sistemu postoje i određeni problemi – rekao je Vesić.\nKako je istakao za televiziju "Prva", građani svaki kvar mogu da prijave, te dežurne ekipe odmah izlaze na teren i rešavaju problem.\n- Postoje dva telefona i pozivamo sve građane koji imaju probleme u svojim stanovima, ako cure radijatori i takve vrste problema, da se jave na broj 011/20 93 100. Za upravnike zgrada ja obezbeđen telefon 011/ 20 90 011 i oni treba da se jave ukoliko čitave zgrade nemaju grejanje. Naše ekipe dolaze na teren i rešavaju problem – objasnio je zamenik gradonačelnika.\nNa konstataciju da su se građani žalili da telefoni ne rade, Vesić je rekao da „dosta je ljudi koji zovu, ukoliko telefon zvoni i dobijete automatsku poruku, potrebno je da sačekate dok ne dobijete vezu“.\nKako bi pokazao da telefoni zaista rade, Vesić je nazvao pomenuti broj, te se nakon nekoliko minuta i javio operater sa druge strane.\n- Od jutros je bilo oko 50 reklamacija, ali dug je dan. Za vikend je bilo mnogo mirnije u odnosu na početak grejne sezone, prepolovljen je broj reklamacija. Prvih dana je bilo oko 870, sada je manje – rečeno je iz centra za reklamacije.\nPored telefona, postoje i drugi načini da se prijavi kvar.\n- Ako nekada ne možete da dobijete vezu, znači da je sviih 12 linija zauzeto, samo treba biti strpljiv. Postoji mogućnost i da se problem prijavi preko Beokom servisa, preko mejla ili Tvitera, reklamacije primamo i tim putem, i ekipe odmah izlaze na teren – rekao je Vesić.\nOn je istako da je sistem veliki i da je dužina toplovodnih cevi kao put od Beograda do Hamburga.\nKada je reč o promenama u sistemu u narednim godinama, zamenik gradonačelnika je rekao da to nije u planu.\n- Sistem postoji preko 50 godina, postoje delovi sistema u kojima su cevi stare i koje će morati da se menjaju. Postoji nešto drugo, a to je kada građani sami rekonstruišu svoje stanove često premeštaju grejna tela, a to rade majstori koji nisu baš verzirani i onda se dešavaju problemi – istakao je on.\nVesiĆ: Dužina toplovodnih cevi je kao put od Beograda do Hamburga\nVesić je istako da i pored toga što su nadležni samo do stanova, u susret se izlati i pomaže kada građani nemaju grejanje i u stanovima jer kako je rekao "nije realno da sami reše problem".\nDodao je i da je sada tek početak grejne sezone, ali i kada bude u jeku moguće je da se desi neka havarija ili problem.\nOn je govorio i o kotlarnici u Topčideru koja je vojna.\n- Mi plaćamo to grejanje, a s te kotlarnice se greju delovi Topčidera i Senjaka. Međutim, ona će ući u funkciju i to je bio jedini sistemski problem koji smo imali – objasnio je Vesić.\nKako je rekao, po broju prijava se vidi da ne postoji veliki broj njih iz jednog dela grada, što znači da nema sistemskih problema, već su to problemi zgradama sa kotlarnicama koji se rešavaju.